Πιπέρι και σπασμένες γραμμές: Στης γοργόνας το φτερό\nΟ Άλκης Αλκαίος είναι ψευδώνυμο και η Πάργα (του) ψευδότοπος – αυτό συνηθίζουν να κάνουν μερικοί σπουδαίοι δημιουργοί, μυθοποιούν τον εαυτό τους και τον τόπο των δημιουργικών τους φαντασιώσεων. Αλλά η απομυθοποίηση πάντα καραδοκεί, και στην περίπτωση της Πάργας, αυτό συμβαίνει συνήθως το πρώτο δεκαήμερο κάθε Ιουλίου! Η απομυθοποίηση του Αλκαίου από την άλλη, δεν είναι τόσο εύκολη υπόθεση, όσοι «τουρίστες» αναγνώστες ή/και κριτικοί κι αν παραθερίσουν γύρω του. Το ποιητικό του σύμπαν είναι περίκλειστο και ανοικτό συνάμα, και ο άνθρωπος-δημιουργός του ακριβώς το ίδιο. Ανοικτός (στο μέτρο του επιθυμητού) για τους φίλους του και περίκλειστος για τους υπόλοιπους. Η ζωή ενός δημιουργού δεν (πρέπει να) απασχολεί κανέναν, όταν το έργο του μπορεί να μιλήσει με επάρκεια εκ μέρους του – και στην περίπτωση του Αλκαίου αυτό γίνεται. Όπως υποστηρίζει και ο ίδιος ο Αλκαίος για τον Κώστα Καρυωτάκη, στο κριτικό του δοκίμιο που είχε γράψει όταν ήταν δεκαοχτώ χρονών: «Βέβαια, ο άνθρωπος Καρυωτάκης μπορεί να μας είναι άχρηστος. Δε συμβαίνει όμως το ίδιο και για τον ποιητή. Ο δεύτερος μας χρειάζεται, το έργο του μας χρειάζεται. Γιατί είναι έργο αληθινό, και τα έργα τα αληθινά, η γνήσια ποίηση, εκφράζουν τον άνθρωπο τον αληθινό. Το άτομο και η περίσταση χάνονται. Τα διανοητικά αποβλαστήματα, όμως, μένουν και με τον χρόνο μεγαλώνουν και αποκτούν κύρος αδιάβλητο».\nΤο βιβλίο του Μίλτου Πασχαλίδη μάς μιλάει κυρίως για τον άνθρωπο Αλκαίο και όχι τόσο για τον δημιουργό – όχι, πως αυτό, είναι απαραίτητα και κακό. Είναι η ζώσα μνήμη του Άλκη εντός του, μια δεκαεξάχρονη και βάλε φιλία που τερματίστηκε με τον θάνατο του ποιητή. Είναι η καταγραφή μιας συναισθηματικής προσπάθειας (ή κατάστασης) του συγγραφέα να γνωρίσει στους αναγνώστες, που αγαπούν τα τραγούδια του Αλκαίου, λίγο από το άτομο και τις περιστάσεις εκείνες που τα γέννησαν – πράγματα, που σύμφωνα με όσα είπαμε παραπάνω με αφορμή τον Καρυωτάκη, χάνονται γρήγορα και στο τέλος μένει μόνο το αυθεντικό έργο. Επίσης, είναι ένα μονόπλευρο βιβλίο, χωρίς να φορτίζεται αρνητικά αυτή η λέξη, απλώς περιγράφει μια πραγματικότητα. Οι απαντήσεις του Αλκαίου φιλτράρονται μέσα από το μυαλό και το στόμα του Μίλτου Πασχαλίδη, και αυτό δεν πρέπει να το ξεχνάει ο αναγνώστης εκείνος που ενδεχομένως να θέλει να θεωρήσει το βιβλίο ως κάτι που δεν είναι, φερ' ειπείν, ως κριτικό δοκίμιο.\n«Σε περίμενε, ξέρεις. Εσένα και τον Σωκράτη – για σας τους δυο έλεγε – και κάθε φορά που τραγουδούσατε κάπου κοντά λαχταρούσε να περάσετε, έστω για μια βόλτα. Όλους σας περίμενε τα καλοκαίρια. Δεν ήρθε κανείς. Ποτέ. Πάντα κάτι σας τύχαινε. Ειδικά πέρσι το καλοκαίρι, που έφτασες μέχρι την Πρέβεζα, το είχε σίγουρο. Θα τον πάω για καφέ στα στέκια μου, έλεγε και ήταν ολόχαρος. Δεν ήρθες. Καταλαβαίνω, η δουλειά, η κούραση, το επιπλέον ταξίδι, Αλλά, γαμώτο, ωραία θα ήταν. Θα έπαιρνε μεγάλη δύναμη».\nΛέξεις-σφαίρες. Ολόκληρο μυδράλιο.\nΆχρηστη σπατάλη. Ήμουν ήδη κατάχαμα με το πρώτο:\nΕγώ, συνόδευσα την ανάγνωση του βιβλίου, με το πρόσφατο αφιέρωμα που έκανε το περιοδικό «Μετρονόμος» (από όπου και το απόσπασμα το σχετικό με τον Καρυωτάκη, καθώς και όσα θα ακολουθήσουν), το οποίο σε μια αντίστροφη πορεία, αγνοεί το άτομο και τις περιστάσεις και επικεντρώνεται στο αληθινό έργο του ποιητή. Είναι τελικά ο Άλκης Αλκαίος, ποιητής; Σύμφωνα με τον ίδιο, όχι! «Πιστεύω ότι δεν γράφω ποίηση, γράφω στίχο, και θα το εξηγήσω. Αυτός που γράφει ποίηση έχει έναν αφηρημένο αποδέκτη. Εγώ ξεκίνησα να γράφω έχοντας συγκεκριμένο αποδέκτη τον Θάνο Μικρούτσικο, που σημαίνει ότι ταυτίζομαι με την αισθητική του, ταυτίζομαι με τα όσα έχει πει για την λαϊκότητα στην τέχνη, για τον λαϊκισμό και όλα αυτά τα συναφή, και του δίνω κάτι το οποίο το επεξεργάζεται και βγαίνει ένα τραγούδι. Αυτό σημαίνει ότι δεν έχω καμιά σχέση με την ποίηση αυτή καθεαυτή, με την έννοια ότι γράφω για κάποιον συγκεκριμένο αποδέκτη». Ό,τι παλαβά και αν ισχυριζόταν ο Αλκαίος, ποιος τον πιστεύει πια; Είπαμε, το άτομο και οι περιστάσεις μετά από λίγο χάνονται και μένει το αληθινό έργο του αληθινού ποιητή! Γι' αυτό και πρέπει όσο το δυνατόν γρηγορότερα, να εκδοθεί επιτέλους μία συγκεντρωτική συλλογή των ποιημάτων του, κριτική κατά προτίμηση, ευχαριστώ.\nΑπό τους πιο όμορφους ποιητές μας, με αξιοθαύμαστη τεχνική αρτιότητα, βαθιά πολιτικοποιημένος, ερωτικός, με μια ευαισθησία που σχεδόν σε πληγώνει, και μια συμπύκνωση εικόνων και σκέψεων που ξανοίγονται ατρόμητα στ' ανοιχτά του λόγου. Σκεφτείτε για μια στιγμή, πόσοι καλλιτέχνες φέρουν την πολιτική τους στράτευση ως στίγμα μέσα στα έργα τους – τις περισσότερες φορές, αναίτια, ύπαρχουν όμως και κάποιες περιπτώσεις που όντως αποτελεί στίγμα, για την καλλιτεχνική τους αξία. Ωστόσο, αρκετές φορές, αυτή η πολιτική στράτευση ενοχλεί γιατί καπελώνει κάπως το αισθητικό αποτέλεσμα (με τα καλλιτεχνικά και πολιτικά γούστα του καθενός, πάντα). Στην ποίηση του Άλκη Αλκαίου με συναρπάζει ο τρόπος που παίρνει πολιτική θέση (στιβαρή και ενίοτε, ακραία πολεμική) με τον πιο όμορφο αισθητικό τρόπο. Χαρακτηριστικό παράδειγμα τέτοιων ποιημάτων αποτελεί η (μοναδική) ποιητική συλλογή «Εμπάργκο», που μέρος αυτής, μελοποιήθηκε από τον Θάνο Μικρούτσικο το 1982. Αυτή είναι η πρώτη στιχουργική περίοδος του Αλκαίου, πιο τραχιά και σπηλαιώδης (...) άμεσα συνδεδεμένη με το ιστορικό του παρελθόν, την ιδεολογία και τα αναγνώσματά του, σύμφωνα με το κατατοπιστικό άρθρο του Σπύρου Αραβανή. Σε ένα ακόμα σημαντικό κριτικό άρθρο, του Ηρακλή Οικονόμου αυτή την φορά, αναλύονται οι ιστορικές συνδηλώσεις και οι κοινωνικές προεκτάσεις μερικών σπουδαίων και πασίγνωστων ποιημάτων του «Εμπάργκο» αλλά και μεταγενέστερων ποιημάτων που «εκδόθηκαν» κατευθείαν σε δίσκους (Φλεβάρης 1848, Γαμμαγραφία, Μες στο χημείο του Μαγιού, Κακόηθες μελάνωμα, Ερωτικό, Πόρτο Ρίκο, Ρόζα).\nΑυτή η ιστορική και κοινωνική συνοδοιπορία του ανθρώπου Αλκαίου με την δημιουργική και καινοτόμα ποίηση του καλλιτέχνη Αλκαίου, δίνουν ένα αποτέλεσμα που σε αφήνει άναυδο. Το πεζό του ποίημα «Σβετλάνα» που δημοσιεύτηκε στον Ριζοσπάστη στις 25/9/1977, αποτελεί ένα χαρακτηριστικό παράδειγμα. Στο άρθρο της Μαρίας Γεωργιάδου – μιας κατ' εμέ σημαντικής κριτικού που καλό είναι να την έχουμε από κοντά στο μέλλον, γιατί όπως λέει ο σοφός λαός... Κράτα τους φίλους κοντά σου και τους «εχθρούς» πιο κοντά σου! – που αναλύει το μοτίβο της ανατολής στο έργο του Αλκαίου (από τα πιο εμμονικά μοτίβα του ποιητή) γράφει το εξής:\n[...] Στην πλειονότητα όμως των στίχων όπου εντοπίζεται, το νόημα που λαμβάνει το μοτίβο της ανατολής είναι σταθερά μεταφορικό και συμβολικό. Η ανατολή έπεται της νύχτας και το φως του σκοταδιού, σε μια εικόνα που υποδηλώνει το τέλος μιας δύσκολης, ζοφερής εποχής και την απαρχή μιας νέας, φωτεινότερης, που δικαιώνει τις προσδοκίες, την αναμονή ή και τους αγώνες του ποιητικού υποκειμένου. Η νέα αυτή εποχή σε ορισμένες περιπτώσεις αφορά στο προσωπικό επίπεδο, σε άλλες στο κοινωνικό – εδώ η «ανατολή» συμβολίζει την κοινωνική αλλαγή –, ενώ υπάρχουν στίχοι όπου προσωπικό και κοινωνικό διαπλέκονται σκόπιμα, χωρίς να μπορεί να γίνει εύκολα αντιληπτό ποιο από τα δύο κυριαρχεί.\nΟ συμβολικός αυτός χαρακτήρας του μοτίβου της αυγής εντοπίζεται ήδη στο ποίημα «Σβετλάνα» (...)\nΤούτο το πρωί μάς ζωογόνησε / με καινούργια σχέδια\nΤούτο το πρωί κάτι άλλαξε μέσα μας / κάτι πέθανε, κάτι γεννήθηκε\nΕκτός από το μοτίβο της ανατολής, στο ποίημα δεσπόζουσα θέση κατέχει και το μοτίβο του φωτός, το οποίο λειτουργεί συνεκτικά. Χαρακτηριστικοί είναι οι τρεις τελευταίοι στίχοι: Τούτη η μελωδία, Σβετλάνα / είν' η ανάσα του λαού μου που πορεύεται / Φως εκ Φωτός Σου. Ακόμη και η επιλογή του ονόματος «Σβελτάνα» δεν είναι τυχαία, καθώς στα ρώσικα σημαίνει «Φωτεινή». Μεταλαμπάδευση του σοσιαλιστικού οράματος από τη Σοβιετική Ένωση στην πατρίδα του ποιητικού «εγώ», ελπίδα και πίστη, σε ένα τραγούδι φωτεινό κι αισιόδοξο, όπου η πολυπόθητη ανατολή είναι παρούσα και προαναγγέλλει ένα ακόμη λαμπρότερο μέλλον.\nΞαναγυρνώντας στο βιβλίο του Πασχαλίδη, να προσθέσω ότι συνοδεύεται από ένα cd με μελοποιήσεις ανέκδοτων και μη ποιημάτων που αναφέρονται με τον έναν ή τον άλλον τρόπο μέσα στο βιβλίο. Επίσης, η αφήγηση του Μίλτου ενέχει μία διακριτική και αυτοσαρκαστική αίσθηση του χιούμορ που με έπεισε να διαβάσω και ένα «ολόδικό» του βιβλίο. Όσον αφορά την έκδοση, θα την περιγράψω με δυο λόγια που μπορούν να καταλάβουν όλοι... αισθητική Λιβάνη... και είναι τουλάχιστον κρίμα όταν φιλοξενείται (έστω και εξ αντανακλάσεως) ένας σπουδαίος ποιητής με τόσο υψηλό αίσθημα αισθητικού καθήκοντος! Για το τέλος, δανείζομαι τον καταφατικό στίχο του Αλκαίου, και τον μετατρέπω σε ερώτηση, ελπίζω όχι ρητορική. Είναι παράταιρη εποχή να βρει το δίκιο του ένας στίχος;\nΥ.Γ. 2666 Ο τίτλος της ανάρτησης είναι και τίτλος ποιήματος του Αλκαίου, εξόχως καββαδιακού. Είτε γιατί ο Νίκος Καββαδίας αποτέλεσε συγγραφική του επιρροή είτε γιατί ήθελε να «καλοπιάσει» τον Θάνο Μικρούτσικο (όπως θεωρήθηκε από κάποιους, ασαφώς αλλά ίσως όχι και αστόχως) που τότε ασχολούνταν με τον δίσκο «Σταυρός του Νότου». Όμως το ξανάπαμε πολλάκις και ελπίζω να μην χρειαστεί να το επαναλάβουμε σε αυτή την ανάρτηση... το άτομο και οι περιστάσεις...!!


Houston Astros ζωντανά αποτελέσματα, πρόγραμμα και σκορ - Μπέιζμπολ - SofaScore\nHouston Astros ζωντανά αποτελέσματα, πρόγραμμα και σκορ - Μπέιζμπολ\nΔεν υπάρχουν πρόσφατα γεγονότα για την ομαδα Houston Astros\nΣχετικά με Houston Astros\nHouston Astros ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες μπέιζμπολ τις διοργανώσεις που Houston Astros συμμετέχει. Houston Astros αγωνίζεται στον επομενο αγωνα στις 23. Feb 2019 εναντίον Washington Nationals στο MLB, Preseason.\nΟταν αρχίσει το παιχνίδι, θα μπορείτε να ακολουθήσετε Houston Astros αγώνα Washington Nationals ζωντανά αποτελέσματα , και ζωντανή βαθμολογία. Houston Astros το προηγούμενο παιχνίδι ήταν ενάντια Boston Red Sox στο MLB, Play Offs, Divisional Series το οποίο έληξε με σκόρ 1 - 4 (Boston Red Sox κέρδισε τον αγώνα). Houston Astros Η καρτέλα των στοιχείων δείχνει τους τελευταίους 100 αγώνες μπέιζμπολ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Houston Astros που θα λάβουν χώρα μελλοντικά.\nHouston Astros επίδοση & και γραφήματα κατάστασης στο SofaScore Μπέιζμπολ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Houston Astros όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέριες του αγώνα διαθέτουμε link για να τον δείτε Houston Astros Washington Nationals ζωντανή μεταδοση , προσφέρεται απο το bet365. Αν αυτος μπέιζμπολ ο αγώνας καλύπτετε απο το bet365 live τότε μπορείτε να το παρακολουθήσετε Houston Astros Washington Nationals Στον υπολογιστή η στο κινητό - iPhone, iPad, Android η Windows phone. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore μπέιζμπολ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Houston Astros live score τους αγώνες ζωντανά στο κινητό σας!


42ος Αγώνας Δρόμου Υγείας Αθήνας 21.1χλμ. - Runner Magazine\nΟ αγαπημένος αγώνας επιστρέφει στις 3 Μαρτίου\n2 Ιανουαρίου 2019 του Runner\nΦέτος ο αγαπημένος αγώνας της Άνοιξης θα διεξαχθεί στις 3 Μαρτίου 2019. Από πέρυσι η απόσταση του αγώνα από 20 χιλιόμετρα πλέον γίνεται 21.1 χλμ. δίνοντας στους δρομείς την ευκαιρία για ρεκόρ στην πιο γρήγορη και όμορφη διαδρομή της Αθήνας. Φυσικά στο πρόγραμμα της διοργάνωσης παραμένουν και οι αγώνες 2χλμ. για παιδιά καθώς και η σκυταλοδρομία 2 Χ 10,55χλμ. Οι εγγραφές θα ξεκινήσουν εντός του Ιανουαρίου.\n26-8-2018: Ημιμαραθώνιος και αγώνες 10,5 & 5 χλμ. στη Χίο\n19-11-2017: Μαραθώνιος στη Λάρνακα


Apple Watch: θα διαθέτουν period tracker στο λογισμικό τους\nΑρχική inet Apple Watch: θα διαθέτουν period tracker στο λογισμικό τους\n5 Ιουνίου 2019, 10:53\nΣε μια πρόσφατη ανακοίνωσή της η Apple, παρουσίασε το νέο watchOS 6, που θα εμπεριέχει εφαρμογή καταγραφής περιόδου. Το watchOS 6, το οποίο είναι το λογισμικό του Apple Watch, θα προσφέρει τη δυνατότητα στις γυναίκες, που έχουν ένα τέτοιο ρολόι να σημειώνουν και να παρακολουθούν τον κύκλο τους.\nΗ εφαρμογή αυτή θα βοηθήσει ιδιαίτερα, στην άμεση καταγραφή της περιόδου και στα χαρακτηριστικά του κάθε κύκλου. Με αυτόν τον τρόπο θα είναι εφικτό να γνωρίζουν, ποιες είναι οι μέρες οι οποίες θα μπορούσαν να φέρουν μια σύλληψη ή να μη φέρουν αντίστοιχα. Επίσης, οι γυναίκες που θα διαθέτουν Apple Watch, θα έχουν τη δυνατότητα να λαμβάνουν μια προειδοποίηση για πιθανή ημερομηνία έναρξης του κύκλου, ώστε να εφοδιάζονται με ότι μπορεί να χρειαστούν εκείνες τις ημέρες. Όπως, για παράδειγμα, προϊόντα υγιεινής και παυσίπονα.\nΤα καλά νέα είναι, ότι η λειτουργία αυτή έχει προβλεφθεί να βρίσκεται και στα κινητά της Apple και στο λογισμικό του iOS. Έτσι, μπορεί να χρησιμοποιεί αυτή την εφαρμογή κάποιος, που δεν έχει Apple Watch αλλά έχει iPhone.\nΕφαρμογές τέτοιου τύπου βέβαια, δεν είναι πρώτη φορά που συναντάμε. Έχουν δημιουργηθεί στο παρελθόν κι άλλα period trackers. Αυτό είναι σαφέστατα ένα βήμα, να ενημερωθούν οι γυναίκες για το τι συμβαίνει στο σώμα τους.\nΠροφανώς, όπως σε κάθε τι τεχνολογικό, ακόμη κι εδώ εντοπίζονται προβλήματα. Σε μια συνέντευξη με την TechRadar, η Leslie Heyer, Διευθύνων Σύμβουλος της Cycle Technologies και δημιουργός της εφαρμογής Dot, ανέφερε ότι είχε ανησυχίες, καθώς υπάρχουν πολλές τεχνολογικές εφαρμογές γονιμότητας, που είναι παραπλανητικές γιατί δεν υπάρχει το ιατρικό υπόβαθρο να στηρίξουν όσα διατείνονται ότι μπορούν να κάνουν.\nΠαράλληλα υπάρχουν και οι ενδοιασμοί πολλών χρηστών του Apple Watch, ο οποίοι δε θέλουν να υπάρχουν προσωπικά τους δεδομένα online. Κάτι που δε μοιάζει καθόλου παράλογο, τη στιγμή που δε μπορεί να υπάρχει εγγυημένη ιδιωτικότητα, όταν παντού καραδοκούν hackers. Στον αντίποδα, ο παρουσιαστής του WWDC, Dr. Sumbul Desai, δήλωσε, ότι “όλα τα δεδομένα υγείας αποθηκεύονται με ασφάλεια και μπορείτε να ελέγχετε τα δεδομένα σας, επιλέγοντας τι μοιράζεται με άλλες εφαρμογές”.\nΗ Apple, η οποία αναφέρεται στην εμμηνόρροια και τη γονιμότητα, συντελεί στο να μην είναι πια οι λειτουργίες του γυναικείου σώματος “ντροπή” να συζητιούνται, βοηθώντας παράλληλα τις γυναίκες να αποκτήσουν μια πιο ενημερωμένη γνώση των σωμάτων τους.\nΠροηγούμενο άρθροHackers κλέβουν ευαίσθητα δεδομένα Υπουργών από τα φοιτητικά τους χρόνια\nΕπόμενο άρθροGoogle αυτόματη διαγραφή δεδομένων Web & App Activity


Παντοφλακια Robeez Buttershine 607860 Ροζ Πουα (eu:30/31) - Κοριτσι-υποδηση-παντοφλακια (PL1.152035133)\nΑρχική > Βρεφικά - Παιδικά > Υπόδηση για κορίτσια > ΠΑΝΤΟΦΛΑΚΙΑ ROBEEZ BUTTERSHINE 607860 ΡΟΖ ΠΟΥΑ (EU:30/31)\nΠΑΝΤΟΦΛΑΚΙΑ ROBEEZ BUTTERSHINE 607860 ΡΟΖ ΠΟΥΑ (EU:30/31)\nΚατηγορία ΚΟΡΙΤΣΙ-ΥΠΟΔΗΣΗ-ΠΑΝΤΟΦΛΑΚΙΑ •\nROBEEZ στην κατηγορία ΚΟΡΙΤΣΙ-ΥΠΟΔΗΣΗ-ΠΑΝΤΟΦΛΑΚΙΑ\nΜέγεθος 17-18 19-20 21-22 23-24 25-26 27 28-29 30-31\nΤο τέλειο δώρο για τα παιδιά που αγαπάτε ...\nΠαπουτσάκια-Παντοφλάκια παιδικά με μαλακό πάτο, από την εταιρία Robeez.\nΓια να μπουσουλάει ελεύθερα!\nΘέλετε ένα τοσοδούλικο παπουτσάκι να "χαζέυετε" όσο προσμονείτε τον ερχομό του μικρού σας? Επιζητούν οι γιαγιάδες και οι παπούδες να χαϊδεύουν τα ποδαράκια του νεογέννητου? Καντε το με στυλ και άποψη λοιπόν!!\nΕπιλέξαμε και σας παρουσιάζουμε τα υπέροχα αυτά παπουτσάκια της Robeez σε φανταστικά σχέδια και χρώματα. Κατάλληλα για την περίοδο μπουσουλήματος και των πρώτων προσπαθιών του μικρού σας εξερευνητή για να σταθεί μόνο του. Του επιτρέπουν να νιώσει ελεύθερα τα ποδαράκια του, σαν να μην φοράει τίποτα, χάρη στον πολύ μαλακό δερμάτινο πάτο που διαθέτουν.\nΤο ένα παπουτσάκι συμπληρώνει το άλλο!\nΤο κάθε παπούτσι έχει να του διηγηθεί μια διαφορετική ιστορία κάθε φορά που θα τα φορά, εξάπτοντας έτσι την φαντασία του και τις αισθήσεις του. Τον βοηθάει να έχει μια σωστή ανάπτυξη.\nΓιατι όμως να επιλέξετε τα παπουτσάκια Robeez?\nΕίναι Flexy υποδήματα, λυγίζουν με κάθε του βήμα.\nΠροσφέρουν καλή ισορροπία και απεριόριστη ανάπτυξη\nενώ παράλληλα προστατεύουν τα ποδαράκια από τυχών ατυχηματάκια μέσα στον χώρο που παιρνά τον περισσότερο χρόνο του εξερευνώντας.\nΠροσφέρουν άνεση και ελευθερία κινήσεων.\nΔιαθέτουν πολύ μαλακή σόλα.\nΠροσδίδουν στυλ, με αυτά τα υπέροχα σχεδια.\nΈρχεται σε υπεροχη συσκευασία - Ιδανικό και για δώρο!!\nΉταν το 1994 όταν η Sandra Wilson, μια νεαρή σύζυγος και μητέρα, αποφάσισε να μείωσει τις ώρες εργασίας της από τη αεροπορική εταιρεία που την απασχολούσε. Η επιθυμία της στο να περνάει περισσότερο χρόνο με τον τότε 18 μηνών γιο της Ρόμπερτ, η Σάντρα το είδε αυτό ως μια ευκαιρία στο να ξεκινήσει τη δική αυτοαπασχόληση από το σπίτι της. Της ήρθε έμπνευση, μόλις κοίταξε προς τα μικροσκοπικά πόδια του γιου της.\nΕθεσε ως στόχο να κατασκευάσει ένα ζευγάρι πολύχρωμα, με μαλακή σόλα δερμάτινα παπούτσια για τον μικρό Robert. Ήταν στην ευχάριστη θέση να ανακαλύψει ότι τα παπούτσια αυτά φάνηκε να βελτιώσαν την ισορροπία του γιου της, χάρη στα μαλακά πέλματα που του επέτρεπαν να "αισθάνεται" το πάτωμα ενώ προπαθούσε να κάνει τα πρώτα του βήματα. Αποφάσισε να ονομάσει τα παπούτσια αυτά βασισμένη στο όνομα του γιού της και έτσι γεννήθηκε η "Robeez".\nΣήμερα, η Robeez έχει αναγνωριστεί ως ο μεγαλύτερος κατασκευαστής στον κόσμο της μαλακής σόλας στα δερμάτινα υποδήματα για νεογέννητα έως και τεσσάρων ετών. Η εταιρία απασχολεί τώρα περίπου 400 υπαλλήλους και διανέμει παπούτσια σε πάνω από 4.500 καταστήματα σε χώρες σε όλη τη Βόρεια Αμερική, την Ευρώπη, την Αυστραλία και σε τμήματα της Ασίας.\nΤον Σεπτέμβριο του 2006, η Robeez εξαγοράστηκε από την Stride Rite Corporation.\nΠΑΝΤΟΦΛΑΚΙΑ ROBEEZ LOVELY BIRDS 566210 ΓΚΡΙ\nΑναζήτηση στην κατηγορία ΚΟΡΙΤΣΙ-ΥΠΟΔΗΣΗ-ΠΑΝΤΟΦΛΑΚΙΑ\nΚατασκευαστής ASTER KOZEE PAREX PLAYSHOES ROBEEZ\nΜέγεθος 17 18 19 20 21 22 23 24 25 26 27 28 29 30 31 32 33 34 35 36\nΧρώμα Γκρι Κοραλί Λευκό Μπεζ Μπλε Πράσινο Ροζ\nΠΑΝΤΟΦΛΑΚΙΑ ROBEEZ BUTTERSHINE 607860 ΡΟΖ ΠΟΥΑ (EU:30/31) (PL1.152035133)\nΜέγεθος17-18 19-20 21-22 23-24 25-26 27 28-29 30-31\n32.00 20.80 €\nΚατηγορία: ΚΟΡΙΤΣΙ-ΥΠΟΔΗΣΗ-ΠΑΝΤΟΦΛΑΚΙΑ •\n• Είναι Flexy υποδήματα, λυγίζουν με κάθε του βήμα.\n• Προσφέρουν καλή ισορροπία και απεριόριστη ανάπτυξη\n• ενώ παράλληλα προστατεύουν τα ποδαράκια από τυχών ατυχηματάκια μέσα στον χώρο που παιρνά τον περισσότερο χρόνο του εξερευνώντας.\n• Προσφέρουν άνεση και ελευθερία κινήσεων.\n• Διαθέτουν πολύ μαλακή σόλα.\n• Προσδίδουν στυλ, με αυτά τα υπέροχα σχεδια.\n• Έρχεται σε υπεροχη συσκευασία - Ιδανικό και για δώρο!!\nΠΑΝΤΟΦΛΑΚΙΑ ROBEEZ BUTTERSHINE 607860 ΡΟΖ ΠΟΥΑ (EU:30/31) PL1.152035133 PL1.152035133 ROBEEZ ROBEEZ ΚΟΡΙΤΣΙ-ΥΠΟΔΗΣΗ-ΠΑΝΤΟΦΛΑΚΙΑ Κατηγορία: ΚΟΡΙΤΣΙ-ΥΠΟΔΗΣΗ-ΠΑΝΤΟΦΛΑΚΙΑ •ROBEEZ στην κατηγορία ΚΟΡΙΤΣΙ-ΥΠΟΔΗΣΗ-ΠΑΝΤΟΦΛΑΚΙΑ Το τέλειο δώρο για τα παιδιά που αγαπάτε ... Παπουτσάκια-Παντοφλάκια παιδικά με μαλακό πάτο, από την εταιρία Robeez. Για να μπουσουλάει ελεύθερα! Θέλετε ένα τοσοδούλικο παπουτσάκι να "χαζέυετε" όσο προσμονείτε τον ερχομό του μικρού σας? Επιζητούν οι γιαγιάδες και οι παπούδες να χαϊδεύουν τα ποδαράκια του νεογέννητου? Καντε το με στυλ και άποψη λοιπόν!! Επιλέξαμε και σας παρουσιάζουμε τα υπέροχα αυτά παπουτσάκια της Robeez σε φανταστικά σχέδια και χρώματα. Κατάλληλα για την περίοδο μπουσουλήματος και των πρώτων προσπαθιών του μικρού σας εξερευνητή για να σταθεί μόνο του. Του επιτρέπουν να νιώσει ελεύθερα τα ποδαράκια του, σαν να μην φοράει τίποτα, χάρη στον πολύ μαλακό δερμάτινο πάτο που διαθέτουν. Το ένα παπουτσάκι συμπληρώνει το άλλο! Το κάθε παπούτσι έχει να του διηγηθεί μια διαφορετική ιστορία κάθε φορά που θα τα φορά, εξάπτοντας έτσι την φαντασία του και τις αισθήσεις του. Τον βοηθάει να έχει μια σωστή ανάπτυξη. Γιατι όμως να επιλέξετε τα παπουτσάκια Robeez? • Είναι Flexy υποδήματα, λυγίζουν με κάθε του βήμα.• Προσφέρουν καλή ισορροπία και απεριόριστη ανάπτυξη• ενώ παράλληλα προστατεύουν τα ποδαράκια από τυχών ατυχηματάκια μέσα στον χώρο που παιρνά τον περισσότερο χρόνο του εξερευνώντας.• Προσφέρουν άνεση και ελευθερία κινήσεων.• Διαθέτουν πολύ μαλακή σόλα.• Προσδίδουν στυλ, με αυτά τα υπέροχα σχεδια.• Έρχεται σε υπεροχη συσκευασία - Ιδανικό και για δώρο!! Company Info Ήταν το 1994 όταν η Sandra Wilson, μια νεαρή σύζυγος και μητέρα, αποφάσισε να μείωσει τις ώρες εργασίας της από τη αεροπορική εταιρεία που την απασχολούσε. Η επιθυμία της στο να περνάει περισσότερο χρόνο με τον τότε 18 μηνών γιο της Ρόμπερτ, η Σάντρα το είδε αυτό ως μια ευκαιρία στο να ξεκινήσει τη δική αυτοαπασχόληση από το σπίτι της. Της ήρθε έμπνευση, μόλις κοίταξε προς τα μικροσκοπικά πόδια του γιου της. Εθεσε ως στόχο να κατασκευάσει ένα ζευγάρι πολύχρωμα, με μαλακή σόλα δερμάτινα παπούτσια για τον μικρό Robert. Ήταν στην ευχάριστη θέση να ανακαλύψει ότι τα παπούτσια αυτά φάνηκε να βελτιώσαν την ισορροπία του γιου της, χάρη στα μαλακά πέλματα που του επέτρεπαν να "αισθάνεται" το πάτωμα ενώ προπαθούσε να κάνει τα πρώτα του βήματα. Αποφάσισε να ονομάσει τα παπούτσια αυτά βασισμένη στο όνομα του γιού της και έτσι γεννήθηκε η "Robeez". Σήμερα, η Robeez έχει αναγνωριστεί ως ο μεγαλύτερος κατασκευαστής στον κόσμο της μαλακής σόλας στα δερμάτινα υποδήματα για νεογέννητα έως και τεσσάρων ετών. Η εταιρία απασχολεί τώρα περίπου 400 υπαλλήλους και διανέμει παπούτσια σε πάνω από 4.500 καταστήματα σε χώρες σε όλη τη Βόρεια Αμερική, την Ευρώπη, την Αυστραλία και σε τμήματα της Ασίας. Τον Σεπτέμβριο του 2006, η Robeez εξαγοράστηκε από την Stride Rite Corporation. Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700. Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΠΑΝΤΟΦΛΑΚΙΑ ROBEEZ BUTTERSHINE 607860 ΡΟΖ ΠΟΥΑ (EU:30/31)


Ονειροποιείο: Όταν το σχολείο δίνει μαθήματα ζωής\nΑναρτήθηκε από Νίκη στις 7:01 μ.μ.\nΕτικέτες ΕΚΔΗΛΩΣΕΙΣ, ΖΩΓΡΑΦΙΚΗ, ΧΡΙΣΤΟΥΓΕΝΝΑ\nMairi Grasia 24 Δεκεμβρίου 2013 - 8:22 μ.μ.\nnieneke nia 24 Δεκεμβρίου 2013 - 11:41 μ.μ.\ndebgoud 25 Δεκεμβρίου 2013 - 8:35 μ.μ.\nJoan Petra 25 Δεκεμβρίου 2013 - 9:58 μ.μ.\nΕΚΦΡΑΣΟΥ 26 Δεκεμβρίου 2013 - 7:52 μ.μ.\nΡοδούλα 26 Δεκεμβρίου 2013 - 8:04 μ.μ.\nHelen Z. 31 Δεκεμβρίου 2013 - 10:15 π.μ.\nFany Pap 31 Δεκεμβρίου 2013 - 10:56 μ.μ.\nmisirloumisirlou 1 Ιανουαρίου 2014 - 10:06 π.μ.


50% ο φόρος στις αναδρομικές δηλώσεις εισοδήματος – Ergasianews.gr\n50% ο φόρος στις αναδρομικές δηλώσεις εισοδήματος\nΈνα βήμα μπροστά κάνει ο φοροελεγκτικός μηχανισμός της χώρας. Το υπουργείο Οικονομικών ετοιμάζεται να εξαπολύσει τον Οκτώβριο σαρωτικούς έλεγχους στις καταθέσεις και τα εμβάσματα των Ελλήνων φορολογουμένων, από το 2002 και μετά. Με ειδικό λογισμικό θα συγκρίνονται οι κινήσεις των τραπεζικών λογαριασμών με τα εισοδήματα που δήλωναν κάθε χρόνο πάνω από 1 εκατομμύριο φορολογούμενοι, για να εντοπιστούν ύποπτοι για «μαύρο χρήμα». Στο στόχαστρο μπαίνουν επιχειρηματίες, εισοδηματίες αλλά επίσης και δημόσιοι υπάλληλοι, ιατροί και κρατικοί λειτουργοί.\nΕπιπλέον, στο υπουργείο Οικονομικών εκτιμούν ότι μόλις ενεργοποιηθεί το νέο σύστημα, πολλοί θα τρομοκρατηθούν και θα σπεύσουν οικειοθελώς να πληρώσουν για να ενταχθούν στην ρύθμιση της εθελοντικής αποκάλυψης του «μαύρου χρήματος», προκειμένου να αποφύγουν τα διπλά ή τρίδιπλα σε πρόστιμα για "αδικαιολόγητο πλουτισμό".\nΤο νέο σύστημα ελέγχων αλλά και η ρύθμιση αποκάλυψης «κρυφών» εισοδημάτων πήραν και την κατ'αρχήν έγκριση από την Τρόικα.\nΜε τόκο «τα λεφτά στο στρώμα»\nΗ ρύθμιση κατά το ρεπορτάζ του newmoney.gr, αναμένεται να ξεκινήσει από τον Οκτώβριο. Σύμφωνα με πληροφορίες, θα προβλέπει την πληρωμή του φόρου αναδρομικά, με «τόκο» όσο ο πληθωρισμός των ετών που μεσολάβησαν.\nΜέσα στην εβδομάδα αναμένεται η κυβέρνηση να παρουσιάσει το νομοσχέδιο για την αποκάλυψη «μαύρου χρήματος». Οι δανειστές δέχτηκαν η επιβάρυνση να μην ξεπερνά το 50% ή 60% το πολύ, αντί για 120% που προβλέπεται και ήθελαν.\nΜε βάση τις ίδιες πληροφορίες, η ρύθμιση θα προβλέπει τα εξής:\n- κάθε φορολογούμενος θα μπορεί να δηλώσει ποσά που τυχόν παρέλειψε να περιλάβει στις δηλώσεις φόρου εισοδήματος που υπέβαλε στο παρελθόν. Δεν θα υπάρχει «αμνηστία» με ένα οριζόντιο φόρο (πχ 20% ή 30% που συζητείτο επί Βαρουφάκη).\n- Για λόγους ισονομίας, ο φορολογούμενος θα κάνει συμπληρωματική δήλωση ανά έτος, για τα λεφτά που θέλει να νομιμοποιήσει και θα πληρώνει τον φόρο που θα πλήρωνε την χρονιά εκείνη, αν τα δήλωνε κανονικά (έως 40% ή 45% δηλαδή του δηλωθέντος κεφαλαίου).\n- Δεν θα επιβάλλονται πρόστιμα και προσαυξήσεις που θα έφταναν στο 120% του δηλούμενα ποσού, αφού τότε δεν θα έμενε τίποτε στα χέρια του φορολογουμένου.\n- Θα πληρώνει έναν «τόκο» επιπλέον όμως, πάνω στο ποσό φόρου που προκύπτει. Ο «τόκος» θα καλύπτει τον πληθωρισμό για τα χρόνια που χάθηκε, ώστε να εισπράττεται σήμερα το «ισοδύναμο» του ποσού που θα πλήρωνε κανονικά ο ενδιαφερόμενος.\n- Επειδή στην τελευταία 5ετία η χώρα βυθίζεται σε αποπληθωρισμό, για ποσά που θα δηλωθούν στα έτη 2011 και μετά ο «τόκος» θα είναι πρακτικά μηδενικός. Για παλαιότερα έτη, θα συμβαδίζει με τον πληθωρισμό και την διαφορά στον δείκτη τιμών καταναλωτή. Θα προκύπτουν δηλαδή για καταθέσεις από το 2002 και μετά επιβαρύνσεις έως περίπου 5%, αλλά για δηλώσεις στα έτη 2009 και πριν μπορεί να ξεπερνούν και το 10% ή 15%.\n- Και έτσι όμως το τίμημα για την αποκάλυψη του «μαύρου χρήματος» που φυλάνε στο «στρώμα» ή δεν δήλωσαν στην εφορία οι πολίτες δεν θα ξεπερνά το 50%- 60% , θα είναι δηλαδή το μισό ή και λιγότερο αυτού που αλλιώς θα κινδύνευαν να πληρώσουν.\nΗ ρύθμιση θα συνοδευτεί από μαζικές ηλεκτρονικές διασταυρώσεις καταθέσεων και δηλωθέντων εισοδημάτων, με τον νέο αλγόριθμο στον οποίο εκπαιδεύονται ήδη πλέον οι ελεγκτές της εφορίας. Στόχος είναι να νοιώσουν περισσότεροι την «ανάσα» της εφορίας, προκειμένου να ενταχθούν άμεσα στη ρύθμιση.\nΓια πρώτη φορά, ελληνικά χέρια και μυαλά υπαλλήλων της Γενικής Γραμματείας Δημοσίων Εσόδων –χωρίς να πληρώσει το κράτος κάποιες εκατοντάδες χιλιάδες ή εκατομμύρια ευρώ σε ιδιωτικές εταιρίες- ανέπτυξαν και εγκατέστησαν ένα νέο ειδικό λογισμικό, όπου συγκεντρώθηκαν τα στοιχεία από όλες τις ελληνικές τράπεζες για τις κινήσεις και τους λογαριασμούς των Ελλήνων καταθετών κατά την τελευταία 15ετία (από το 2002 και μετά) προκειμένου να μπορούν να διασταυρωθούν με τις αντιστοιχες δηλωσεις εισοδήματος Ε1.\nΜετά τις πρώτες δοκιμαστικές διασταυρώσεις που έγιναν σε δείγμα φορολογουμένων με πολύ καλά ποσοστά επιτυχίας (απόκλιση μόλις 1% - 3%) η ΓΓΔΕ παρουσίασε το σύστημα που δημιούργησε και στους εκπροσώπους των θεσμών, αποσπώντας ενθουσιώδη σχόλια των ξένων.\nΑμέσως μετά ξεκίνησαν να περνούν από εκπαίδευση κατά δεκάδες οι ελεγκτές της ΓΓΔΕ, που έμαθαν πώς να χρησιμοποιούν το νέο σύστημα για να εντοπίζουν «αδικαιολόγητη προσαύξηση περιουσίας», δηλαδή καταθέσεις που δεν συμβαδίζουν με τα δηλωθέντα εισοδήματα. Τις γνώσεις αυτές μεταφέρουν στη συνέχεια στις ΔΟΥ όπου εργάζονται, στους υπόλοιπους ελεγκτές σε όλη τη χώρα.\nΜε το νέο σύστημα οι έλεγχοι θα γίνονται πλέον αυτόματα σε όλες τις ΔΟΥ, χωρίς καθυστερήσεις ή λάθη στην επεξεργασία των στοιχείων τραπεζικών λογαριασμών που παρέχονται από τις τράπεζες. Αυτό σημαίνει ότι οι έλεγχοι θα γίνονται ταχύτερα και θα πολλαπλασιαστούν, ώστε από 40.000 να φτάσουν στις 200.000 ή και 250.000 το χρόνο.\nΤο νέο μοντέλο ελέγχων του υπουργείου Οικονομικών βασίζεται στην άθροιση των χρηματικών ποσών που διακινούνται μέσω των τραπεζών.\nΜε βάση αυτό το λογισμικό θα διενεργηθούν οι έλεγχοι και θα υπολογιστεί για κάθε φορολογούμενο η καθαρή αύξηση ανά έτος των τραπεζικών του υπολοίπων, από 1.1.2002 έως και 31.12.2014. Στη συνέχεια το ποσό αυτό θα συγκριθεί με το εισόδημα που δήλωσε ο φορολογούμενος με τη φορολογική του δήλωση στο αντίστοιχο έτος.\nΕφόσον προκύψουν διαφορές που δεν μπορεί να δικαιολογήσει ο φορολογούμενος, θα καλείται να πληρώσει φόρο εισοδήματος και τα σχετικά πρόστιμα.\nΤι θα ψάχνει η εφορία\nΟι έλεγχοι για την λεγόμενη "αδικαιολόγητη προσαύξηση περιουσίας" ξεκίνησαν το 2010, με κυριότερο μέσο το άνοιγμα τραπεζικών λογαριασμών. Το μέτρο αυτό επιχείρησε να επεκτείνει σε όλους τους φορολογουμένους ο πρώην υπουργός Οικονομικών κύριος Γιάνης Βαρουφάκης και η ιδέα αυτή άρεσε πολύ στους δανειστές. Το σχέδιο αυτό ετοιμάζονται να εφαρμόσουν ο νυν υπουργός Οικονομικών κύριος Ευκλείδης Τσακαλώτος και ο Γενικός Γραμματέας Δημοσίων Εσόδων κύριος Γιώργος Πιτσιλής.\nΗ αρχή θα γίνει άμεσα με διασταυρώσεις για τους 1,3 εκατομμύρια φορολογουμένους που περιλαμβάνονται στα 65 CD που έχουν στα χέρια τους οι οικονομικοί εισαγγελείς, με όσους έστελναν εμβάσματα στο εξωτερικό, ή και κρατικούς υπαλλήλους που έχουν επιλεγεί για έλεγχο (αν πχ παρέλειψαν να υποβάλουν πόθεν έσχες κλπ).\nΣτο υπουργείο Οικονομικών θεωρούν ότι, με νόμους που ψηφίστηκαν τα τελευταία χρόνια, δεν ισχύει πια το τραπεζικό απόρρητο απέναντι στις φορολογικές αρχές και έτσι μπορούν να έχουν άμεση πρόσβαση σε στοιχεία των καταθετών για να τα συγκρίνουν με τα δηλωθέντα εισοδήματα, προς διαπίστωση κρουσμάτων «αδικαιολόγητου πλουτισμού».\n1. Το νέο σύστημα ελέγχων στηρίζεται σε έναν αλγόριθμο, που εντοπίζει καταθέτες με πολλούς λογαριασμούς και πολλά επενδυτικά προϊόντα σε πολλές και διαφορετικές τράπεζες. Ενώ δηλαδή πριν η εφορία εντόπιζε κάποιον από μια μεμονωμένη συναλλαγή του ή από πληροφορίες (πχ λίστα Λαγκάρντ), ο αλγόριθμος θα «σαρώνει» σε βάθος 15ετίας τις καταθέσεις και θα βρίσκει όσους είχαν πολλές παράλληλες συναλλαγές.\n2. Οι καταθέσεις θα συγκρίνονται με τα καθαρά εισοδήματα κάθε έτους, τα οποία θα τα υπολογίζει αυτόματα το σύστημα, ενώ θα αφήνει και ένα περιθώριο ασφαλείας υπέρ του ελεγχόμενου, προς αποφυγήν αδικιών.\n3. Άμεσα υπολογίζεται ότι στο «δόκανο» της εφορίας θα πιαστούν πάνω από 1,2 εκατομμύριο φορολογούμενοι. Για όσους ο αλγόριθμος δείξει μεγάλες αποκλίσεις, θα καλούνται στην εφορία για να δώσουν εξηγησεις επί των ευρημάτων των ελέγχων.\n4. Ο φορολογούμενος θα δίνει τις δικές του εξηγήσεις και θα προσκομίζει δικαιολογητικά για να αποδείξει, αν μπορέσει, πως τα επιπλέον κεφάλαια που εντοπίζει η εφορία είναι από νόμιμη προέλευση και ήδη φορολογημένα. Με νόμο Παπακωνσταντίνου από το 2010, το βάρος της απόδειξης πως είναι αθώος έχει μεταφερθεί πλέον στον φορολογούμενο, χωρίς να χρειάζεται να αποδείξει την ενοχή του η εφορία, η οποία αρκείται στα αποτελέσματα της διασταύρωσης και καλείται μόνον να αποφασίζει αν θα δεχτεί ή όχι τα επιχειρήματα και τα στοιχεία του ελεγχομένου.\n5. Οι έλεγχοι αυτοί ξεκινούν αναδρομικά από την 1.1.2002. Και αυτό για να μη χρειάζονται μετατροπές από δραχμές σε ευρώ. Ωστόσο όταν πρόκειται για καταθέσεις σε συνάλλαγμα, το σύστημα θα κάνει αυτόματα μετατροπές με την ισοτιμία της εποχής.\nΚίνδυνοι και προβλήματα\nΣτόχος του μέτρου είναι να εκλείψουν προβλήματα και αδικίες που έχουν διαπιστωθεί πολλές φορές σε ελέγχους με τις διάφορες "λίστες της φοροδιαφυγής", όταν οι ελεγκτές δούλευαν «με το χέρι» στα στοιχεία που με κόπο έπαιρναν από τις τράπεζες.\nΓια παράδειγμα, συχνά υπολόγιζαν από λάθος σαν «πρωτογενείς» καταθέσεις χρηματικών ποσών και τις ανανεώσεις προθεσμιακών καταθέσεων, ή την επανακατάθεση φορολογημένων χρημάτων και τα εμβάσματα στο εξωτερικό ποσών τα οποία είχαν προηγουμένως αναληφθεί από τους ίδιους τους καταθέτες.\nΤο αποτέλεσμα ήταν οι έλεγχοι να είναι ευάλωτοι σε αμφισβητήσεις και να ακυρώνονται εν μέρει ή συνολικά. Επίσης, οι αμφισβητήσεις αυτές προκαλούν και μεγάλες καθυστερήσεις στην είσπραξη των φόρων που βεβαιώνονταν από τους φορολογικούς ελέγχους.\nΠροκειμένου να ξεπεραστούν τα παραπάνω προβλήματα, το νέο ειδικό λογισμικό θα μετρά με μεγάλη ακρίβεια το πραγματικό ποσό προσαύξησης των τραπεζικών καταθέσεων ενός καταθέτη μέσα σε καθε έτος.\nΠροκειμένου να αποφευχθούν προβλήματα και λάθη στην φάση της παραγωγικής διαδικασίας, σε περιπτώσεις όπως πχ στους υπολογισμούς απόδοσης των κεφαλαίων, την κατανομή εισοδημάτων σε πολλούς συνδικαιούχους κλπ, προβλέπεται ότι:\n- σε πρώτη φάση δεν θα εφαρμοστούν οι έλεγχοι αυτοί σε δικηγόρους και λογιστές, καθώς είναι γνωστό ότι από τους λογαριασμούς περνάνε ξένα χρήματα (πελατών ή αντισυμβαλλομένων σε συμβόλαια κλπ).\n- έμφαση θα δοθεί σε ασυνήθιστα υψηλές διαφορές που θα εντοπίζονται μεταξύ δηλωθέντων εισοδημάτων και τραπεζικών λογαριασμών δημοσίων υπαλλήλων, κρατικών λειτουργών, ιατρών, επιχειρηματικών και ιδιοκτητών ακινήτων.\n- σε περιπτώσεις πολλών συνδικαιούχων στους τραπεζικούς λογαριασμούς, θα γίνεται και χειρογράφως ο υπολογισμός, προκειμένου να μην προσκρούσει σε λάθη έλεγχος.\nΠροηγούμενο Δημοτικό Πνευματικό Κέντρο αναζητά 11 εργαζόμενους\nΕπόμενο Θέσεις σε Κοινωφελή Επιχείρηση


Hellenic Volleyball League - ΠΑΟΚ - ΜΓΣ Εθνικός Αλεξανδρούπολης (20η αγωνιστική, 10/3, 17.00)\nΠΑΟΚ - ΜΓΣ Εθνικός Αλεξανδρούπολης (20η αγωνιστική, 10/3, 17.00)\nΟ ΠΑΟΚ προέρχεται από δύο συνεχόμενες ήττες στους αγώνες με τον Φοίνικα Σύρου και τον Παναθηναϊκό και θέλει να κλείσει την αρνητική παρένθεση ώστε να μπει και πάλι στο δρόμο των επιτυχιών και σε ρυθμούς φορμαρίσματος. Οι πρωταθλητές έχουν 43 βαθμούς, έναντι 37 του Φοίνικα και θέλουν τη νίκη για να κλειδώσουν και τυπικά την 2η θέση. Ο Βέλγος πασαδόρος του ΠΑΟΚ Ματίας Βάλκιερς δήλωσε για τον αγώνα:\n«Είναι προφανές ότι είχαμε κάποια προβλήματα στα τελευταία παιχνίδια. Αυτή την περίοδο έχουμε μόνο ένα παιχνίδι την εβδομάδα. Αυτό μας δίνει κάποιο χρόνο να επικεντρωθούμε στον εαυτό μας, να δουλέψουμε και να διορθώσουμε τα λάθη και τα προβλήματά μας. Ο Εθνικός είναι ένας δυνατός αντίπαλος και πρέπει να μην επαναλάβουμε τα λάθη που κάναμε με Φοίνικα και Παναθηναϊκό».\n(Καθημερινές 10:00-18:30, Σάββατο 10:00 μέχρι την έναρξη του αγώνα)\nΧωρίς Χριστόφα ο Εθνικός\nΟ Εθνικός Αλεξανδρούπολης προέρχεται από το τρίποντο επί του Εθνικού Πειραιώς παρότι βρέθηκε να χάνει με 1-0 και 24-21 στο 2ο σετ. Οι εβρίτες έχουν 23 βαθμούς και βρίσκονται σε απόσταση βολής από την 8αδα. Ο Σάκης Μουστακίδης δεν υπολογίζει τον έμπειρο κεντρικό Νίκο Χριστόφα που έχει πρόβλημα τραυματισμού.\nΟ φορμαρισμένος κεντρικός του Εθνικού, Δημήτρης Χατζόπουλος δήλωσε: «Εχουμε παίξει πολλές φορές με τον ΠΑΟΚ. Μας είναι οικείο το παιχνίδι του. Εχουμε όμως διαφορετικούς στόχους. Ο ΠΑΟΚ είναι ο πρωταθλητής και προσπαθεί να πάρει και εφέτος το πρωτάθλημα ενώ εμείς προσπαθούμε να μαζέψουμε βαθμούς για να γλιτώσουμε τα πλέι αουτ. Ο ΠΑΟΚ έχει δύο καλούς πασαδόρους και έχει την πολυτέλεια αλλαγών σε όλες τις θέσεις. Πάντα μας ασκεί πίεση και μας περιμένει πολύ δουλειά. Αυτό τον καιρό δεν δείχνει να είναι καλά. Δεν είναι καλό που έχει χάσει δύο αγώνες. Αυτό σημαίνει πως έχει ένα επί πλέον κίνητρο. Εμείς έχουμε δώσει πολύ ενέργεια στους τελευταίους αγώνες και υπάρχει κούραση αλλά και πίεση για να ξεφύγουμε τα πλέι άουτ».\nΟι δύο ομάδες θα αναμετρηθούν εφέτος για 4η φορά. Ο Εθνικός νίκησε τον ΠΑΟΚ 3-2 στο Λιγκ Καπ και ο ΠΑΟΚ 3-1 για το κύπελλο. Σε 31 αγώνες πρωταθλήματος ο ΠΑΟΚ προηγείται του Εθνικού στις νίκες με 25-6.\n10/03/2018: Volleyleague 20η ΠΑΟΚ - Εθνικός Αλεξανδρούπολης\nMore in this category: « Εκδόθηκε το δελτίο του Χιμένες Με ντεμπούτο Χιμένες ο ΠΑΟΚ 3-0 τον Γ.Σ.Λαμία »


Νίκος Καζαντζάκης, πολύτιμα αποφθέγματα - Umano.gr\nHome ΑΦΙΕΡΩΜΑΤΑ Νίκος Καζαντζάκης, πολύτιμα αποφθέγματα\nΟ Νίκος Καζαντζάκης, μέσα από τα έργα του, μας έχει χαρίσει πολύτιμα αποφθέγματα, άκρως ανθρώπινα και βαθύτατα φιλοσοφημένα.\nΣυγγραφέας, φιλόσοφος, δημοσιογράφος, πολιτικός, ο Νίκος Καζαντζάκης είναι ένας από τους πιο αναγνωρισμένους δημιουργούς παγκοσμίως. Ο ίδιος θεωρούσε τον εαυτό του πάνω απ’ όλα ποιητή, έχοντας γράψει την *Οδύσεια, ένα αριστουργηματικό έπος με 24 ραψωδίες και 33.333 στίχους. Τα έργα του συνολικά, έχουν μεταφραστεί και εκδοθεί σε περισσότερες από πενήντα χώρες.\nΓεννήθηκε στο Ηράκλειο της Κρήτης, έζησε σε παιδική ηλικία δύο κρητικές επαναστάσεις (απέναντι στην Οθωμανική Αυτοκρατορία) που οδήγησαν την οικογένειά του στην προσφυγιά και επέστρεψε στο νησί μετά την αποκατάσταση της ειρήνης. Έγραψε το πρώτο του μυθιστόρημα το 1905. Ακολούθησε μία σειρά από δοκίμια, θεατρικά έργα, μεταφράσεις μυθιστορημάτων καθώς και επιστημονικών και φιλοσοφικών συγγραμμάτων, μυθιστορήματα και ποιήματα. Το σύνολο του έργου του μας έχει χαρίσει πολύτιμα αποφθέγματα για τη ζωή, τον άνθρωπο, τον Θεό, τα υψηλά ιδεώδη.\nφωτο: Hartmut Riehm [CC BY-SA 3.0 (httpcreativecommons.orglicensesby-sa3.0)]\n“Ν’ αγαπάς την ευθύνη. Να λες εγώ, εγώ μονάχος μου θα σώσω τον κόσμο. Αν χαθεί, εγώ θα φταίω.”\n“Δεν υπάρχουν ιδέες, υπάρχουν μονάχα άνθρωποι που κουβαλούν τις ιδέες κι αυτές παίρνουν το μπόι του ανθρώπου που τις κουβαλάει.”\n“Σωτηρία θα πει να λυτρωθείς απ’ όλους τους σωτήρες. Αυτή είναι η ανώτατη λευτεριά, η πιο αψηλή, όπου με δυσκολία αναπνέει ο άνθρωπος. Αντέχεις;”\n“Έχεις τα πινέλα, έχεις τα χρώματα. Ζωγράφισε τον παράδεισο και μπες μέσα.”\n“Δεν ελπίζω τίποτα. Δεν φοβάμαι τίποτα. Είμαι λέφτερος.”\n“Μην καταδέχεσαι να ρωτάς «Θα νικήσουμε; Θα νικηθούμε;» Πολέμα!”\n“Η στερνή, η πιο ιερή μορφή θεωρίας είναι η πράξη.”\n“Υπάρχει στον κόσμο τούτον ένας μυστικός νόμος – αν δεν υπήρχε, ο κόσμος θα ‘ταν από χιλιάδες χρόνια χαμένος – σκληρός κι απαραβίαστος: Το κακό πάντα στην αρχή θριαμβεύει και πάντα στο τέλος νικάται.”\n“Νιώθω σαν να χτυπάμε τα κεφάλια μας στα σίδερα. Πολλά κεφάλια θα σπάσουν. Μα κάποια στιγμή, θα σπάσουν και τα σίδερα.”\n“Αν μπορείς κοίταξε τον φόβο κατάματα και ο φόβος θα φοβηθεί και θα φύγει.”\n“Πού να βρω μια ψυχή σαρανταπληγιασμένη κι απροσκύνητη – σαν την ψυχή μου – να της ξομολογηθώ;”\n“Δε ζυγιάζω, δε μετρώ, δε βολεύομαι! Ακολουθώ το βαθύ μου χτυποκάρδι.”\n“Σα δεν φτάσει ο άνθρωπος στην άκρη του γκρεμού, δε βγάζει στην πλάτη του φτερούγες να πετάξει.”\n“Αυτό που θέλω να αφήσω πίσω μου είναι ένα καμένο κάστρο. Τίποτα άλλο δε θέλω ν’ αφήσω.”\n“Δεν πολεμούμε τα σκοτεινά μας πάθη με νηφάλια, αναιμικιά, ουδέτερη, πάνω από τα πάθη αρετή. Παρά με άλλα, σφοδρότερα πάθη.”\n“Δεν είναι η λευτεριά πέσε πίτα να σε φάω. Είναι κάστρο και το παίρνεις με το σπαθί σου. Όποιος δέχεται από ξένα χέρια τη λευτεριά, είναι σκλάβος.”\n* Η Οδύσεια του Νίκου Καζαντζάκη γράφεται με ένα σίγμα καθώς ο Νίκος Καζαντζάκης ήταν λάτρης της δημοτικής γλώσσας.\nΚεντρική φωτογραφία: Μουσείο N. Καζαντζάκη Kazantzakis Museum [CC BY 3.0 (httpscreativecommons.orglicensesby3.0)]1\nΠηγές: kazantzaki.gr, Ασκητική, Καπετάν Μιχάλης, Οι Αδερφοφάδες, Αναφορά στον Γκρέκο, Βίος και πολιτεία του Αλέξη Ζορμπά


cinema: ΙΣΙΑΡ ΜΠΟΛΑΙΝ: Ακόμα και η βροχή\nΕκκωφαντικά πολιτικοποιημένη ταινία με βασική δράση που αντανακλά πολιτικά γεγονότα και συμβάντα του παρελθόντος και του παρόντος. Ουσιαστικά προοδευτική με σαφή θέση και καθόλου μασημένες, γενικόλογες και αποσπασματικά «προοδευτικές» προθέσεις ή θέσεις, ως - και- εάν - πλέον - είθισται! Η ταινία στο μέχρι τώρα διάβα της βρέθηκε αντιμέτωπη με μία και μοναδική κατηγόρια. Χαρακτηρίστηκε εν ολίγοις μυθοπλασία της αριστεράς με λανθάνουσα εκδικητική μονομέρεια, η οποία ακυρώνει τα επιμέρους θετικά. Χαρακτηρίστηκε επίσης μανιχαϊστική, γιατί λέει, η αντίληψη, η θεώρηση για τα πράγματα που τη διέπει, βασίζεται στα αντιθετικά σχήματα καλού και κακού, αγνοώντας ενδιάμεσες καταστάσεις και ιδεολογικές αποχρώσεις. Το κακό εδώ έχει όνομα. Λέγεται πολυεθνική Bechtel, λέγεται εγκάθετο - από τις πολυεθνικές - καθεστώς HugoBanzer, ώστε να παρέχει κοινοβουλευτική νομιμοποίηση των συμφερόντων τους στη Βολιβία. Για να μπορούν να ιδιωτικοποιούν ακόμα και το νερό της βροχής... Καλή ώρα, έρχεται και η σειρά της ΕΥΔΑΠ! Στο παραπάνω δίλημμα, η ταινία παίρνει ξεκάθαρα θέση. Με την πολιτική των πολυεθνικών ή όχι; Τι να κάνουμε... Τα φλέγοντα διλήμματα του σήμερα έχουν ωριμάσει τόσο πολύ που «στέκονται» μόνο σε μορφή μανιχαϊστική κι έτσι γλιτώνουν ίσως τη γελοιοποίηση ...\nΜετακινηματογράφος = κινηματογράφος μέσα στον κινηματογράφο...\nΟρος που αποδίδεται σε μια κινηματογραφική ταινία που θέμα της έχει μια... κινηματογραφική ταινία. Ενα φιλμ που αφηγείται ταυτόχρονα δύο ιστορίες... Η ταινία της Ισίαρ Μπολαίν τοποθετείται χρονικά στο 2000 και αφηγείται την ιστορία ενός ισπανόφωνου κινηματογραφικού συνεργείου που φθάνει στη Βολιβία να γυρίσει μια καυστικά κριτική ταινία για την αποικιοκρατία, μέσα από το γεγονός της άφιξης στην Αμερική του Χριστόφορου Κολόμβου και τις επακόλουθες βιαιοπραγίες και σφαγές των ιθαγενών. Η ταινία θα γυριστεί στα πυκνά δάση της ορεινής περιοχής Chapare, λίγο έξω από την πόλη Κοτσαμπάμπα και θα χρησιμοποιηθούν πολλές χιλιάδες κομπάρσων. Τώρα θα αναρωτηθείτε, και δικαίως, καλά η άφιξη του Κολόμβου τι σχέση έχει με τα υψόμετρα; Η επιλογή του τόπου γυρισμάτων - γιατί ξέρετε ο κινηματογράφος φτιάχνει δική του γεωγραφία - έγινε με γνώμονα το κόστος παραγωγής. Επιλέχθηκε από τον παραγωγό η Βολιβία, ως φτηνότερη χώρα της Λατινικής Αμερικής, εκεί που με μεροκάματο 2 δολάρια τη μέρα, έχεις όσους «πεινασμένους» κομπάρσους θέλεις στη δούλεψή σου, για όσο και όποτε θελήσεις εσύ.\nΕπικεφαλής του συνεργείου βρίσκεται το πρωταγωνιστικό τρίο: Ο νεαρός Μεξικάνος σκηνοθέτης Σεμπάστιαν (στο ρόλο ο Γκαέλ Γκαρσία Μπερνάλ) που ζει στον κόσμο του και ταυτίζεται με την τέχνη του, ιδεαλιστής και ευαισθητοποιημένος κοινωνικά, ο κυνικός και πρακτικός παραγωγός, Ισπανός, Κόστα (ο χαρισματικός Λούις Τόσαρ) που δε «σπαταλά» παρά για τα απολύτως απαραίτητα και ενδιαφέρεται αποκλειστικά για τα κέρδη του και τη συνέχιση της χρηματοδότησης της ταινίας και ο Ινδιάνος με το ατίθασο βλέμμα και τα χαρακτηριστικά - σα σμιλευμένα στην πέτρα, Βολιβιανός ηθοποιός (τον υποδύεται ο Χουάν Κάρλος Αντουβίρι) σε διπλό ρόλο. Αρχηγός των Ινδιάνων στο φιλμ που γυρίζεται και επικεφαλής των εξεγερμένων στον πόλεμο του νερού. Πολυεθνική και η σύνθεση του συνεργείου της ισπανόφωνης «συμπαραγωγής». Βέβαια, οι χρηματοδότες που δεν τους βλέπουμε ποτέ αλλά τους ακούμε στο τηλέφωνο, ξέρουμε ότι μιλούν αγγλικά. Πρωταγωνιστής στην ταινία του Σεμπάστιαν ο Κολόμβος (στον ρόλο ο Κάρα Ελεχάλδε) που τον υποδύεται ένας φημισμένος ηθοποιός, διανοούμενος και αλκοολικός. Στο φόντο δύο νέοι Ισπανοί επαγγελματίες που υποδύονται τους χριστιανούς ιεραπόστολους Μπαρτολομέ ντε λας Κάσας και Αντόνιο ντε Μοντεσίνος, τους πρώτους που κατήγγειλαν τις σφαγές των ιθαγενών. Ο καθένας τους ζει με ψευδαισθήσεις για το ρόλο του. Τα περιγράμματα σωστά και οι ρόλοι πιστευτοί πέρα ως πέρα. Οι ερμηνείες όλων άψογες.\nΤο Απρίλη του 2000 ξεσπά στην Κοτσαμπάμπα ένας άκαμπτος αγώνας κατά της ιδιωτικοποίησης του πόσιμου νερού από τις πολυεθνικές. Κατά των παράλογων διατάξεων απαγόρευσης συλλογής έως και του νερού της βροχής. Η έκβαση είναι αιματηρή. Ο αγώνας καταγράφηκε στην Ιστορία ως «Πόλεμος του νερού». Το πρόβλημα αρχικά σκιάζει την ατμόσφαιρα στο πλατό και καταγράφεται στην ταινία σε δεύτερο όμως πλάνο. Στα μετόπισθεν. Σαν κάτι συγκεχυμένο στο σκηνογραφικό φόντο. Γρήγορα όμως εξελίσσεται σε οργανωμένη λαϊκή εξέγερση που όσο περνάει ο χρόνος σφίγγει σαν μέγκενη, εισβάλλει βίαια και μετεξελίσσεται σε αστάθμιστο παράγοντα, καθορίζοντας αυτό, τα γεγονότα που συνδέονται με την ιστορία που διαδραματίζεται στο προσκήνιο.\nΣε όλη την πορεία της ταινίας, η σκηνοθέτις τραβά παράλληλες ανάμεσα στη μυθοπλασία για την αποικιοκρατία του Κολόμβου και τη σύγχρονη πραγματικότητα της καθημερινότητας στις φαβέλες, καθόλου μακριά η μια από την άλλη. Η ηχώ μιας περασμένης εποχής αντηχεί στη σύγχρονη, της προσδίδει όμως νέο νόημα και δυναμική. Στην ουσία, πολύ λίγο βελτιώθηκε η ζωή του φτωχού λαού από την εποχή του Κολόμβου, την ίδια στιγμή που η ανάπτυξη και η παραγωγικότητα εκτόξευσαν στα ύψη τα κέρδη των λίγων. Τον 16ο αιώνα η αποικιοκρατία, τον 21ο ο καπιταλισμός. Δύο ιστορικές στιγμές με χρονολογική απόσταση συγχωνεύονται στο μετακινηματογραφικό αυτό δράμα, ενώ παράλληλα αφήνουν χώρο σε ολοκληρωμένα πορτρέτα και προσωπικές ιστορίες.\nΘέμα όχι απλά κοινωνικό, αλλά βαθύτατα πολιτικό, η ιδιωτικοποίηση του κοινωνικού αγαθού του νερού, απειλή άμεση για την επιβίωση και τη ζωή του λαού, δείχνεται με τρόπο που ξεπερνά την απλή κι επίμονη διαπίστωση. Η έμμονη ιδέα του χρυσού - του κέρδους - το 16ο αιώνα και το κέρδος σήμερα από το δημόσιο κοινωνικό αγαθό, το νερό, συνιστά την κόκκινη γραμμή ενός φιλμ που αιωρείται από το παρελθόν στο παρόν, από την καταγγελία στη συνειδητοποίηση και τη δράση. Η κινηματογραφική ομάδα δε θα αργήσει να εμπλακεί με τον τρόπο της στον πόλεμο του νερού, η αντίσταση των ιθαγενών που στοχεύουν να δείξουν στην ταινία, μετουσιώνεται σε προσωπική τους εμπειρία σε απόκτηση - για κάποιους - συνείδησης.\nΧρυσάφι, νερό και αίμα\nΟ Πολ Λάβερτι - σεναριογράφος του Κεν Λόουτς και σύζυγος της Ισίαρ Μπολαίν - έστησε σαν γιγαντιαίο παζλ, ένα γερά δομημένο σενάριο, δύσκολο αλλά ξεκάθαρο, πάνω σε ένα δυνατό και ιδιαίτερα επικαιροποιημένο θέμα, που εστιάζει σε δύο σελίδες της Ιστορίας. Αυτήν του παρελθόντος που επέζησε ανά τους αιώνες σαν θρύλος και αυτή του παρόντος, με τεκμηριωμένα ιστορικά γεγονότα. Στη μυθοπλασία του Λάβερτι εκβάλλουν δύο παράλληλες ιστορίες χωρίς σάλτα ή κενά και χάσματα. Σε αντιστοιχία με το σενάριο και η σκηνοθεσία, η οποία παίζει σε δύο επίπεδα αφήγησης, εκείνο της ταινίας που γυρίζεται και της πραγματικότητας του 2000, του πολέμου του νερού: Ρυθμική και ισορροπημένη κατορθώνει να χειριστεί τις ιστορίες αυτές ταυτόχρονα χωρίς να εγκαταλείπει καμιά σε δεύτερο πλάνο. 4.000 οι κομπάρσοι και πολυάριθμοι οι ρόλοι, που σαν συνολικό ανθρώπινο δυναμικό δημιουργούν την Ιστορία. Απαξάπαντες οι κύριοι ρόλοι αναπτύσσονται και εξελίσσονται δραματουργικά. Ενώ τα γυρίσματα του φιλμ για τον Κολόμβο πλησιάζουν στο τέλος τους, η εξέγερση φουντώνει, υποσκελίζει κάθε τι και η ταινία κινδυνεύει να τιναχτεί στον αέρα μια που ο βασικός Ινδιάνος πρωταγωνιστής της διώκεται γιατί πρωταγωνιστεί και στον πολιτικό αγώνα για το νερό. Στο σημείο αυτό τίθενται ουσιαστικά διλήμματα φιλοσοφικά και πολιτικά. Τέχνη και Ζωή, Υποδύομαι και Είμαι - εν κατακλείδι - Χρυσός και Νερό. Διλήμματα πασιφανή που συγκλονίζουν την ομάδα, τον καθένα διαφορετικά. Ο λαός της Κοτσαμπάμπα απ' όσο φαίνεται δεν έχει αναστολές πολυτέλειας, αγωνίζεται για την ίδια του τη ζωή. Οι άλλοι παραμένουν θεατές, δεν είναι διατεθειμένοι να θυσιάσουν τίποτα. Θα βρεθούν βέβαια αντιμέτωποι με επιλογές ζωής, επίπονες, κατάσταση που κορυφώνεται με έξυπνα επαναληπτική μορφή και τέμνει τους χαρακτήρες σε δύο επίπεδα. Σαν ρόλους, στην καταγγελτική για την αποικιοκρατία ταινία, που υποδύονται αλλά και σαν άνθρωποι, πολίτες, μέλη της κοινωνίας των πολιτών και όλα αυτά τα βαρύγδουπα! Τα γεγονότα τραντάζουν τα θεμέλια των αξιών τους, υποχρεώνουν τον καθένα σε προσωπική αντιπαράθεση με τη συνείδησή του και επιβάλλουν να πάρει κανείς θέση. Από δω ή από κει. Τρίτος δρόμος δεν υπάρχει. Βέβαια, οι πολλοί θα εγκαταλείψουν τη χώρα, γιατί η «περιπέτεια» έχει όρια κι αυτοί έχουν παιδιά, δουλειά, οικογένεια κάπου αλλού ...\nΤα ιστορικά στοιχεία εξασθενούν για να δώσουν τη θέση τους στην υπογράμμιση της διαχρονικής σημασίας της αντίστασης των λαών, (ο «λαός» στο φιλμ δεν παίζει ρόλο κομπάρσου αλλά κινείται σαν σύνολο) σε δυο περιόδους καθ' όλα διαφορετικές, αλλά τόσο κοινές ως προς την ταξική εκμετάλλευση. Αν στους καιρούς του θαλασσοπόρου Γενοβέζου οι αποικιοκράτες έπνιγαν με φόρους τους υπηκόους για το χρυσό και τη χριστιανική πίστη, σήμερα στην Κοτσαμπάμπα πνίγουν τους φτωχούς με δυσβάσταχτους φόρους, ακόμα και για το νερό... ! Η καταναγκαστική - τσάμπα - εργασία των ιθαγενών που άνθισε επί Κολόμβου για να γεμίζει με κέρδη τα σεντούκια των αφεντικών του και σήμερα ζει και βασιλεύει ως Arbeitmacht frei, με τις προσωπικές συμβάσεις εργασίας ...\nΗ ταινία φθάνει σε στιγμές που αγγίζει βαθιά, που προτρέπει να σκεφτείς πάνω στην πραγματικότητα που περιβάλλει εσένα τον ίδιο. Εγείρει ερωτήματα χωρίς να απαντά σ' αυτά. Σπρώχνει όμως καθοριστικά με τη γραφή της προς μια ξεκάθαρη κατεύθυνση που δεν επιδέχεται αμφισβήτηση ή διγλωσσία. Χωρίς ούτε στιγμή να γέρνει στο μελό - παρά τη συναισθηματική φόρτιση των σκηνών του τέλους, τη φιλία, την αλληλεγγύη. Η ταινία καταλήγει σε διά ταύτα. Σπέρνει σπόρο αισιοδοξίας, κάτι που η τέχνη καλείται να κάνει. Παρά τη λεπτομέρεια της μετατόπισης του παραγωγού Κόστα, που μοιάζει κάπως τραβηγμένη, λίγο βιαστική και ανεπαίσθητα «κατασκευασμένη. Αυτό δε λογαριάζεται... Αυτό παράλληλα είναι και το μήνυμα της ταινίας. Η παραδοχή ότι τίποτα δεν μπορεί να είναι ισόβαρο της ζωής. Τίποτα δεν αξίζει όσο η ανθρώπινη ζωή ... Μην τη χάσετε!\nΠαίζουν: Λουίς Τόσαρ, Γκαέλ Γκαρσία Μπερνάλ, Χουάν Κάρλος Αντουβίρι, Κάρα Ελεχάλδε, Ραούλ Αρέβαλο, Κάρλος Σάντος, κ.ά.\nΠαραγωγή: Ισπανία, Γαλλία, Μεξικό (2010).\nΤζία ΓΙΟΒΑΝΗ, ΡΙΖΟΣΠΑΣΤΗΣ, Πέμπτη 28 Απρίλη 2011\n«Η Κομμούνα» του Πίτερ Γουότκινς\nΦαίνεται ότι ο τουρκικός κινηματογράφος έριξε για τα καλά άγκυρα στην ελληνική αγορά.«Η Πλειοψηφία της Σιωπής» είναι ο τίτλος του τουρκικού δράματος της εβδομάδας, παραγωγής 2010, σε σκηνοθεσία Σερέν Γιουτζέ. «Είδος αυτοκριτικής και κριτικής της τουρκικής κοινωνίας της οποίας είμαι μέλος, μέσα από την ιστορία μιας οικογένειας που είναι η ουσία της κοινωνίας», λέει για την ταινία του ο σκηνοθέτης της.\n«Μη μ' αφήσεις ποτέ», αξιόλογη ταινία σε σκηνοθεσία Μαρκ Ρόμανεκ. Αισθηματικό - αμερικανοβρετανικής παραγωγής - δράμα του 2010, βασισμένο στο ομώνυμο best seller, το έκτο μυθιστόρημα που κυκλοφόρησε το 2005, του Ιαπωνοβρετανού συγγραφέα Καζούο Ισιγκούρο, γνωστού κυρίως από το έργο «Τα απομεινάρια μιας μέρας» που μετέφερε στον κινηματογράφο ο Τζέιμς Αϊβορι. Στα πλαίσια ενός εναλλακτικού κόσμου, που κάνει χρήση κλωνοποιητικών μεθόδων, τα παιδιά ενός οικοτροφείου διδάσκονται την υποταγή στο πεπρωμένο, καθώς τα προετοιμάζουν για μια απροσδόκητη μοίρα όταν φθάσουν σε κάποια ηλικία. Σε δεύτερο πλάνο η ιστορία ενός ερωτικού τριγώνου και τα σημαντικά πράγματα στη ζωή. Ενα αγόρι και δυο κορίτσια, φίλοι από τα παιδικά τους χρόνια... Στους κύριους ρόλους οι Σαρλότ Ράμπλινγκ, Κίρα Νάιτλι, Κάρεϊ Μάλιγκαν και Αντριου Γκάρφιλντ.\n«Η Κοκκινοσκουφίτσα», αμερικανοκαναδική συμπαραγωγή του 2011. Θρίλερ τρόμου σε σκηνοθεσία της Κάθριν Χάρντγουικ, της υπογράφουσας το «Twilight», με την μονίμως κλαψιάρα Αμάντα Σέιφριντ στο ρόλο της Κοκκινοσκουφίτσας και την Τζούλι Κρίστι ως μυστηριώδη και μακάβρια γιαγιά. Παραμύθι για αγρίους, εν μέσω λυκανθρώπων, «ιεροεξεταστών», χιονισμένων τοπίων και ξεφτισμένων κλισέ.\n«Thor», αμερικανική 3D περιπέτεια δράσης και φαντασίας σε σκηνοθεσία του Ιρλανδού, πάλαι ποτέ «σαιξπηρικού» Κένεθ Μπράνα. Η ιστορία πλάθεται στη βάση των κύριων θεοτήτων της σκανδιναβικής μυθολογίας Τορ και Ούντεν που εμπλέκονται σε σύγχρονες περιπέτειες επικών διαστάσεων, στον πλανήτη Γη. Στο πόνημα συμμετέχουν πλήθος γνωστοί και εμπορικοί ηθοποιοί: Ρενέ Ρούσο, Στέλαν Σκάρσγκορντ, Νάταλι Πόρτμαν, Αντονι Χόπκινς.\nΕλληνική παρουσία και την τρέχουσα εβδομάδα, με το δράμα «Τρίτη»του Νίκου Κορνήλιου. Στην ταινία - παραγωγής 2010 - ο σκηνοθέτης, με την κάμερα στο χέρι, καταγράφει από το πρωί ως το βράδυ, κάποιας Τρίτης, ιστορίες παράλληλες, νέων ανθρώπων που ζουν στην Αθήνα και συνιστούν τις ψηφίδες στο κινούμενο μωσαϊκό της πόλης.\nΤέλος, στην «Ταινιοθήκη της Ελλάδας» από σήμερα θα προβάλλεται καθημερινά στις 18.00 «Η Κομμούνα», ιστορική ταινία του Πίτερ Γουότκινς από το 2000, γυρισμένη σε φιλμ 16mm, ασπρόμαυρη, στην αυθεντική, ολοκληρωμένη της μορφή των 345 λεπτών! «Την αυγή της 18ης του Μάρτη, το Παρίσι ξεσηκώθηκε με το βροντερό σύνθημα "Ζήτω η Κομμούνα!". Τι είναι η Κομμούνα, αυτή η Σφίγγα που τρομοκρατεί τα μυαλά των αστών;» γράφει ο Μαρξ.\nΗ ταινία του Γουότκινς για τις 72 μέρες και έργα της ένδοξης παρισινής Κομμούνας την άνοιξη του 1871 αποτελεί, δίχως άλλο, ξεχωριστό κινηματογραφικό γεγονός. Δυστυχώς δεν έγινε δημοσιογραφική προβολή κι έτσι δεν είδαμε την ταινία... που στην εξάωρη σχεδόν διάρκειά της παίρνουν μέρος 210 ερασιτέχνες ηθοποιοί κι ανάμεσά τους πολλοί άνθρωποι «χωρίς χαρτιά» από Αλγερία, Τυνησία και Μαρόκο. Μέσα σε μια γιγαντιαία αποθήκη στα εργατικά προάστια του Παρισιού, ο Γουότκινς και η ομάδα του θα προσπαθήσουν να ανασυνθέσουν τα γεγονότα εκείνης της άνοιξης που σημάδεψαν τη γέννηση και το θάνατο της θρυλικής Κομμούνας του Παρισιού...


Somerset Inn & Suites Ephraim, WI\nSomerset Inn & Suites Ephraim Deutsch Français Español Italiano Nederlands Português Svenska Dansk Čeština Magyar Polski Ελληνικά 日本語 简体中文 한국어 Русский עברית Türkçe عربي\n10401 North Water Street, Ephraim, Ηνωμένες Πολιτείες της Αμερικής\nSomerset Inn & Suites 2*\nΤο οικονομικό Somerset Inn & Suites αποτελεί ένα εξαίσιο παράδειγμα ξενοδοχείου 2 αστέρων στην πόλη Ephraim.\nΤο ξενοδοχείο απέχει 20 λεπτά με τα πόδια από Francis Hardy Gallery. Η απόσταση ανάμεσα στο κέντρο της πόλης Ephraim και το ξενοδοχείο είναι 3 χλμ.\nΜπορείτε να δείτε γκαλερί και θέατρα σε κοντινή απόσταση με τα πόδια.\nΌλα τα δωμάτια για μη καπνιστές περιλαμβάνουν queen σουίτα, queen δωμάτιο και δίκλινο δωμάτιο deluxe που έχουν ρύθμιση κλιματισμού, μπαλκόνι, ψυγείο, χώρο καθιστικού και γραφείο εργασίας. Τα δωμάτια διαθέτουν ιδιωτικά μπάνια και ντους, σεσουάρ και προϊόντα περιποίησης.\nΤο Somerset Inn & Suites βρίσκεται 45-λεπτά οδικώς από το αεροδρόμιο Menominee.\nΟι ταξιδιώτες με παιδιά θα εκτιμήσουν υπηρεσία φύλαξης παιδιών, παιδότοπο και επιτραπέζια παιχνίδιαπου προσφέρονται στο ξενοδοχείο.\nΈνα παιδί κάτω των 3 ετών μπορούν να μείνουν στην τιμή των USD 5 ανά νύχτα/άτομο σε ένα επιπλέον κρεβάτι.\nSomerset Inn & Suites, Ηνωμένες Πολιτείες της Αμερικής\n/ 10401 North Water Street, Ephraim, Ηνωμένες Πολιτείες της Αμερικής / Επικοινωνία\nSleep Inn & Suites Μάντισον\nΠανδοχείο Chateau Royale 2*, Lake Geneva - kράτηση τώρα;\tΞενοδοχείο Staybridge 3*, Merrillville - kράτηση τώρα;\tΠανδοχείο Holiday Express & Nw - Hwy 290 Cypress 3*, Χιούστον - kράτηση τώρα;\tΠανδοχείο St. Joseph 2*, Saint Joseph - kράτηση τώρα;\tΣπίτι διακοπών Home Away From Home , Χιούστον - kράτηση τώρα;\tΘέρετρο Nonsuch Bay 4*, Saint Philips - kράτηση τώρα;\tBed and Breakfast La Posadita , Antigua - kράτηση τώρα;\tΠανδοχείο Holiday Inn Highland Beach 3*, Boca Raton - kράτηση τώρα;\tΒίλα 2100 Morocco Way Villa , Ντάβενπορτ - kράτηση τώρα;\tΞενοδοχείο Aim Conference Center Manila 3*, Μακάτι - kράτηση τώρα;\tΞενοδοχείο Meridano 3*, Mérida - kράτηση τώρα;\tΘέρετρο 1 1807 Calypso Towers , Panama City Beach - kράτηση τώρα;\tΞενοδοχείο επιπλωμένων διαμερισμάτων Wahat Al Nafil 3*, Ριάντ - kράτηση τώρα;\tΔιαμέρισμα Apartment With All Meals In Rachanahalli, Bengaluru, By Guesthouser 60989 , Μπανγκαλόρ - kράτηση τώρα;\tΞενοδοχείο Baymont By Wyndham 2*, Metropolis - kράτηση τώρα;\tΞενοδοχείο Super 8 2*, Anna - kράτηση τώρα;\tΞενοδοχείο Travelodge 2*, Metropolis - kράτηση τώρα;\tΠανδοχείο At Gateway Centre 3*, Neptune - kράτηση τώρα;\tΘέρετρο Village Center 4*, Big Sky - kράτηση τώρα;\tΘέρετρο Clerbrook Golf & Rv - Caravan Park 2*, Howey-in-the-Hills - kράτηση τώρα;\tΞενοδοχείο The Vira Bali 4*, Kuta Lombok - kράτηση τώρα;\tBed and Breakfast Baan Boo Loo 3*, Τσιάνγκ Μάι - kράτηση τώρα;\tΞενοδοχείο La Vita E Bella 3*, Tulum - kράτηση τώρα;\tΞενοδοχείο Real Intercontinental Costa Rica 5*, Σαν Χοσέ - kράτηση τώρα;\tΞενοδοχείο Comfort North 3*, Νόξβιλ - kράτηση τώρα;\tΞενοδοχείο The London 5*, West Hollywood - kράτηση τώρα;\tΞενοδοχείο Casa Mayor 3*, Μεντεγίν - kράτηση τώρα;


Τίποτα πιο βαρετό από το Τέλειο.\nΔεν κάνω υψηλή φιλοσοφία ούτε αισθητική. Έχω κάτι συγκεκριμένο στο νου μου: την περίπτωση του φίλου μου Ν., εραστή της τεχνολογίας και των πάσης φύσεως μηχανών. Αρχίζοντας από τα αυτοκίνητα, περνώντας σε υπολογιστές, ψηφιακές μηχανές, DVD, home cinema, hi end stereo, κάθε είδους μικρά gadgets και καταλήγοντας στα κινητά.\nΤίποτα δεν βελτιώνει τόσο πολύ την διάθεση του Ν. όσο ένα οποιοδήποτε νέο τέχνημα. Έτσι και δει μία διαφήμιση στην εφημερίδα, μία παρουσίαση σε ειδικό περιοδικό, αλλάζει όλη του η όψη. Γυαλίζει το μάτι του, ερεθίζεται η φαντασία του και ανοίγει η όρεξή του να το αποκτήσει. Εκεί όπου το κόστος δεν είναι απαγορευτικό, η απόκτηση γίνεται γρήγορα πράξη. Έτσι μπορεί να τον δεις κάθε μήνα (άντε κάθε δεύτερο) με νέο κινητό.\nΦυσικά αυτός ο αγώνας δρόμου είναι άνισος. Η τεχνολογία τρέχει με χίλια, η μία γενιά διαδέχεται την άλλη σε διάστημα μηνών, το προϊόν που αγοράζεις σήμερα έχει ήδη ξεπεραστεί την στιγμή που το αγοράζεις. Κανείς, όσο πλούσιος κι αν είναι δεν μπορεί να συμβαδίσει με αυτή την εξέλιξη. Κι αν ακόμα διαθέτει τα χρήματα, δεν μπορεί να έχει την ενημέρωση, η τον χρόνο για να ασχοληθεί.\nΤα ξέρει αυτά ο Ν. – αλλά δεν πτοείται. Ο άνθρωπος ζει από τις μηχανές του. Τον κινητοποιούν, τον αναζωογονούν, τον ζωντανεύουν. Έτσι και δεν τις ανανέωνε, θα πάθαινε μαρασμό, κατάθλιψη, άνοια. Κι όταν δεν αγοράζει καινούργιες συσκευές, η αγαπημένη του απασχόληση είναι να βελτιώνει, να εξοπλίζει και να επεκτείνει τις υπάρχουσες.\nΈτσι, μόλις πάρει ένα νέο κινητό, αρχίζει το κυνήγι των αξεσουάρ. Φορτιστής ταξιδιού, αυτοκινήτου, δεύτερη μπαταρία, hands free… Όταν φτάσει να τα βρει και να τα αποκτήσει όλα, έχει ήδη έρθει η ώρα για το επόμενο κινητό. Στο σπίτι του υπάρχει ένα ολόκληρο ντουλάπι γεμάτο με παλιά κινητά και τα περιφερειακά τους.\nΑν είναι ένα το νεκροταφείο των κινητών – τι να πω για εκείνο των υπολογιστών! Δεν πρόκειται για ντουλάπι, αλλά για ολόκληρη αποθήκη. Τροφοδοτικά, κουτιά, κάρτες γραφικών, τηλεόρασης, οδηγοί δισκέτας, CD, DVD, σκληροί δίσκοι, μητρικές κάρτες… χύμα, σωροί ολόκληροι. Βλέπετε ο Ν. είναι και (καλός) συναρμολογητής. Λύνει και δένει μηχανάκια, αλλάζει τις συνθέσεις και τις διαμορφώσεις τους, βελτιώνει, αναβαθμίζει. Ε, στις διαδικασίες αυτές, όλο και περισσεύουν διάφορα κομμάτια. Από τα οποία κατά καιρούς συναρμολογεί και χαρίζει.\nΜε τα αυτοκίνητα, η υπόθεση αλλάζει. Εκεί οι βελτιώσεις και αναβαθμίσεις γίνονται σε συνεργεία (υπάρχει όμως και εδώ αποθήκη με τα παλιά συστατικά και ότι περίσσεψε). Μη νομίζετε πως την γλίτωσε κανένα αμάξι! Με εκατό ίππους τα αγοράζει, με διακόσιους τα πουλάει. Με δώδεκα πόντους απόσταση από το έδαφος μπαίνουνε, με επτά βγαίνουνε (μανία με τις χαμηλωμένες αναρτήσεις!). Και μόλις τελειώσουν όλες οι βελτιώσεις… ναι, το μαντέψατε. Το αμάξι πουλιέται. Καμία φορά και αμέσως. «Κράτησέ το λίγο καιρό να το χαρείς όπως το έφτιαξες» του λένε οι φίλοι. Μπα. Μόλις βρει αγοραστή, θα το δώσει.\nΚι εδώ ξαναγυρίζουμε στα περί (βαρετής) τελειότητας. Παρόλο που η τεχνολογία εξελίσσεται και αλλάζει, μερικά πράγματα δεν βελτιώνονται. Ή, το κόστος της βελτίωσης γίνεται απρόσιτο. Π. χ. τα παλιά του ηχεία, τα KEF 105. Τα έχει πάνω από είκοσι χρόνια, αλλά όποτε προσπάθησε να τα αλλάξει δεν βρήκε κάτι (κάτω από δέκα χιλιάδες ευρώ) που να είχε σημαντική διαφορά.\nΈνας άλλος θα ήταν ευτυχής που έχει τόσο καλά ηχεία. Ο Ν. λυσσάει! Έχει βαρεθεί να τα βλέπει. Τα μισεί!\nΕ, το ίδιο συμβαίνει τώρα με το αυτοκίνητό του. Καλό αμάξι, το βελτίωσε δύο και τρεις φορές. Εκατόν πενήντα ίππους είχε – διακόσιους εξήντα το έφτασε. Ροπάτο όμως και εντελώς αθόρυβο. Κράτημα άψογο. Δύσκολη διασκευή αλλά βγήκε τέλεια.\nΓια να πάρει κάτι καλύτερο πρέπει να ανέβει πάνω από ογδόντα χιλιάδες ευρώ. Δεν τα έχει αυτά τα χρήματα (όπως δεν έχει και δεκαπέντε χιλιάδες για τα καινούργια KEF). Άρα μένει σε αυτά που έχει και τα μισεί γιατί δεν του δίνουν την δυνατότητα ούτε να τα βελτιώσει ούτε να τα αλλάξει.\nΤον βλέπω σύντομα με καινούργιο κινητό…


Τι κρύβει η λατρεία της Αριστεράς για την πολυπολιτισμικότητα - Τελευταία Έξοδος\nHome ΑΝΑΛΥΣΕΙΣ ΚΩΣΤΑΣ ΜΕΛΑΣ Τι κρύβει η λατρεία της Αριστεράς για την πολυπολιτισμικότητα\nΟι κοινωνιολογικές διαφοροποιήσεις δεν συνιστούν και πολιτισμικές διαφορές. Ελάχιστοι ασχολούνται με το οικονομικό περιεχόμενο της πολυπολιτισμικότητας. Σήμερα στις κοινωνίες της αναπτυγμένης Δύσης , όροι όπως "πολυπολιτισμικότητα", "πολιτισμικός πλουραλισμός" και "πολιτισμική διαφορετικότητα" δεν προσδιορίζουν διαφορετικές ζωές, αλλά διαφορετικά στιλ ζωής.\nΕίναι αξιοσημείωτο ότι οι αριστεροί υπέρμαχοι της πολυπολιτισμικότητας δεν έχουν πάρει χαμπάρι τι πραγματικά συμβαίνει. Οι "ομογενοποιητικές" τάσεις της κοινωνίας πηγάζουν από την κοινωνική πραγματικότητα και όχι από μια αντίληψη ίσων δικαιωμάτων, όπως ισχυρίζονται οι φιλελεύθεροι και οι αριστεροί υπέρμαχοι της πολυπολιτισμικότητας. Αυτοί οι τελευταίοι, μάλιστα, γλιστρούν από την πολυπολιτισμικότητα στις πολιτισμικές διαφορές, στους τρόπους ζωής, ακόμη και στους τρόπους θεώρησης του κόσμου σαν να πρόκειται για το ίδιο πράγμα.\nΤι κρύβει η λατρεία της Αριστεράς για την πολυπολιτισμικότητα Reviewed by on Τετάρτη, Οκτωβρίου 21, 2020 Rating: 5


Βορειοδυτικό πέρασμα – Βορειοδυτικό πέρασμα – Εκδόσεις ΚΡΙΤΙΚΗ\nΣτο βιβλίο αυτό παρουσιάζονται ορισμένα πρωτοποριακά κινήματα που άρχισαν να συγκροτούνται και να δρουν μετά τον Δεύτερο Παγκόσμιο Πόλεμο. Η ιστορία τους έμεινε μια κρυφή υποσημείωση, ένας θαμπός αστερίσκος, στο βιβλίο της ανησυχίας του εικοστού αιώνα. Κι όμως, αν ο αιώνας μας κοχλάζει, συνέβαλαν αυτά ακριβώς τα κινήματα στην αύξηση της θερμοκρασίας: αυτά πυροδότησαν τους μηχανισμούς που οδήγησαν σε εκρήξεις, αυτά οργάνωσαν τον πυροκροτητή. Και τούτο, επειδή έτσι αποφάσισαν, έτσι θέλησαν, κι έτσι έδρασαν.\nΑν και σήμερα πολλοί επιχειρούν ένα ύποπτο άλμα, κι από το Νταντά, τον Σουρεαλισμό και τον Φουτουρισμό φτάνουν κατευθείαν στις περιτυλίξεις του Christo, στις συμπιέσεις του Σεζάρ και το λιωμένο λίπος του Γιόζεφ Μπόις, υπάρχουν άλλοι που μπόρεσαν να διακρίνουν τα Ίχνη από Κραγιόν, ν’ ακούσουν το Τρελό Γέλιο του Θάρρους, να συγκλονιστούν από τα Ουρλιαχτά για χάρη του Σαντ.\nΜε το Βορειοδυτικό πέρασμα οι εκδόσεις Κριτική εγκαινιάζουν τη σειρά Radio Bookspotting: Πρωτοπορίες και κινήματα του 20ού αιώνα. Προσωπικότητες και μορφές που άφησαν εποχή. Η Internationale Situationniste και η Beat Generation. Από τον Γιώργο-Ίκαρο Μπαμπασάκη. Εικαστικές τεκμηριώσεις από την Ελεάννα Μαρτίνου.\nΣυνέντευξη του Γιώργου-Ίκαρου Μπαμπασάκη στον Νίκο Κουρμουλή, Στο κόκκινο, 20/4/15


Σάρωσε ο Πατούλης στην περιφέρεια Αττικής: «Θα κάνουμε τα καλύτερα» - Τηλεόραση ΚΟΣΜΟΣ Ρόδος - TvKosmos.gr\nΣεπτέμβριος 23, 2019, 7:28 μμ\nΑρχική Πολιτική Σάρωσε ο Πατούλης στην περιφέρεια Αττικής: «Θα κάνουμε τα καλύτερα»\nΣάρωσε ο Πατούλης στην περιφέρεια Αττικής: «Θα κάνουμε τα καλύτερα»\nΟ Γιώργος Πατούλης άφησε πίσω του με 31 μονάδες τη Ρένα Δούρου\nΕντυπωσιακή ήταν η νίκη του Γιώργου Πατούλη στον β΄ γύρο των εκλογών για την Περιφέρεια Αττικής.\nΟ νέος περιφερειάρχης συγκέντρωσε ποσοστό 65,79% και 728.118 ψήφους ενώ η αντίπαλό του και υποψήφια του ΣΥΡΙΖΑ, Ρένα Δούρου βρέθηκε πίσω του περισσότερες από 30 μονάδες καθώς συγκέντρωσε ποσοστό 34,21% και 378.571 ψήφους.\nΣτις δηλώσεις του από το εκλογικό του κέντρο ο Γιώργος Πατούλης δεσμεύτηκε ότι «θα κάνουμε τα καλύτερα για την Αττική».\nΟ νέος περιφερειάρχης δεσμεύτηκε πως θα εργαστεί για την Αττική και πως τόσο ο ίδιος όσο και οι συνεργάτες του δεν θα απογοητεύσει τους κατοίκους της περιφέρειας. «Σας υπόσχομαι ότι θα δουλέψουμε με σχέδιο και σκληρή δουλειά» τόνισε χαρακτηριστικά, και συμπλήρωσε: «Σήμερα χωρίσαμε τις διαχωριστικές γραμμές που κάποιοι πήγαν να βάλουν ανάμεσά μας…».\nΠροηγούμενο άρθροΣαλβίνι: Ο μόνος τρόπος για να μειωθεί το χρέος είναι να μειωθούν οι φόροι\nΕπόμενο άρθροΗ ελληνική πολυεθνική με 30 χρόνια εντυπωσιακής ανάπτυξης


Μπαρτσελόνα - Ρεάλ Μαδρίτης: Clasico που διαφέρει - Προγνωστικά Προβλέψεις Στοίχημα\nΑΡΧΙΚΗ / ΠΡΟΓΝΩΣΤΙΚΑ / ΕΙΔΙΚΑ ΣΤΟΙΧΗΜΑΤΑ / Μπαρτσελόνα – Ρεάλ Μαδρίτης: Clasico που διαφέρει\nΜπαρτσελόνα – Ρεάλ Μαδρίτης: Clasico που διαφέρει\nΚωνσταντίνος Βορίλας 10:37 Οκτώβριος 28, 2018\nΗ Μπαρτσελόνα υποδέχεται τη Ρεάλ Μαδρίτης σ’ ένα ντέρμπι clasico, που διαφέρει απ’ όλα τ’ άλλα.\nΟ Λιονέλ Μέσι είναι τραυματίας για την Μπαρτσελόνα του Ερνέστο Βαλβέρδε και έτσι, θα δούμε το πρώτο clasico χωρίς Μέσι και Ρονάλντο από το 2007!\nΟ βαθμολογικός πίνακας της La Liga Ισπανίας είναι αυτή τη στιγμή για… φωτογραφία! Στις πρώτες θέσεις βρίσκονται Εσπανιόλ, Αλαβές, Σεβίλλη, Ατλέτικο Μαδρίτης, Βαγιαδολίδ. Όλες μπροστά από τη Ρεάλ Μαδρίτης!\nΕυτυχώς για εκείνη, η Μπαρτσελόνα έχει… επιβιώσει από την… επανάσταση, αλλά έχει κι εκείνη ήδη 4 γκέλες: 3 ισοπαλίες και μία ήττα στη La Liga.\nΠράγματι, Μπαρτσελόνα και Ρεάλ Μαδρίτης μοιάζουν αυτή την περίοδο πιο τρωτές από ποτέ: Η Μπαρτσελόνα, απόντος του Μέσι, κέρδισε δύσκολα με 2-0 την Ίντερ στο Καμπ Νου για το Champions League μεσοβδόμαδα και η Ρεάλ Μαδρίτης κέρδισε δύσκολα με 2-1 τη Βικτόρια Πλζεν στο Σαντιάγο Μπερναμπέου, μετά από 5 συνεχόμενους αγώνες χωρίς νίκη σε όλες τις διοργανώσεις!\nΟ αγώνας Μπαρτσελόνα – Ρεάλ Μαδρίτης μοιραία έχει φαβορί τους γηπεδούχους Καταλανούς. Η Ρεάλ Μαδρίτης έχει συγκεντρώσει μόλις 14 βαθμούς στο πρωτάθλημα. Μετά από 9 αγωνιστικές, έχει πάρει μόλις 4 νίκες! Ακόμη ψάχνεται…\nΟ αγώνας θα κριθεί στην επίθεση. Όποια ομάδα καταφέρει να είναι πιο εύστοχη, θα κερδίσει. Αλλά δεν παίζει ρόλο μόνο η ευστοχία. Περισσότερες ευκαιρίες για γκολ θα κάνει η ομάδα που θα πιέσει ικανότερα ψηλά.\nΟ Ερνέστο Βαλβέρδε έχει παρατάξει πιο μετριοπαθείς ενδεκάδες στη μέχρι τώρα θητεία του στην Μπαρτσελόνα, αλλά η πίεση ψηλά είναι μέσα στα χαρακτηριστικά του ποδοσφαίρου που διδάσκει. Ο Λουίζ Σουάρεζ, διψασμένος για διάκριση, δήλωσε ήδη από μόνος του ότι μπορεί να αναλάβει αυτόν τον ρόλο. Από κοντά θα είναι κι ο Ράκιτιτς, αυτός δηλαδή που θα αναλάβει το ρόλο του ηγέτη της Μπάρτσα, ελλείψει του Λιονέλ Μέσι.\nΣτη Ρεάλ Μαδρίτης αποτελεί κοινό μυστικό ότι αν ηττηθεί και στο Καμπ Νου, ο προπονητής Χουλέν Λοπετέγκι θα αποτελέσει παρελθόν. Η Ρεάλ Μαδρίτης θα έχει μείνει 77 βαθμούς πίσω από την κορυφή…\nΣτα χαφ της Ρεάλ Μαδρίτης θα δούμε την τριάδα Κασεμίρο, Κρόος, Ίσκο και μπροστά τους τον Μόντριτς. Όμως ο Ίσκο είναι φανερά ντεφορμέ. Κόντρα στη Βικτόρια Πλζεν, ξεκουράστηκε και ο Κουρτουά και έπαιξε ο Κέιλορ Νάβας. Το ίδιο ίσχυσε και για τον Βαράν.\nΤο μεγάλο ντέρμπι clasico Μπαρτσελόνα – Ρεάλ Μαδρίτης μπορείτε να το ποντάρετε στον Stoiximan. Ο Stoiximan προσφέρει 339 διαφορετικούς τύπους στοιχήματος για τον μεγάλο αγώνα Μπαρτσελόνα – Ρεάλ Μαδρίτης.\nΑυτή την Κυριακή, στον Stoiximan έχει Derby Fest και οι παίκτες του Stoiximan έχουν μπροστά τους ξεχωριστά Stoiximan Missions, με ανταμοιβή.\n17:15 ΜΠΑΡΤΣΕΛΟΝΑ – ΡΕΑΛ ΜΑΔΡΙΤΗΣ 1 @1,97\n17:15 ΜΠΑΡΤΣΕΛΟΝΑ – ΡΕΑΛ ΜΑΔΡΙΤΗΣ 1 ΗΜΙΧΡΟΝΟ/1 ΤΕΛΙΚΟ @2,95\n17:15 ΜΠΑΡΤΣΕΛΟΝΑ – ΡΕΑΛ ΜΑΔΡΙΤΗΣ ΓΚΟΛ ΠΡΙΝ ΤΟ 28′ @1,70\n1-X-2bet 1-Χ-2 στοίχημα τελικό αποτέλεσμα 1x2 Champions League clasico Derby Fest La Liga online στοίχημα Stoiximan αλλαγή προπονητή αποδυτήρια άσος δυνατή έδρα έδρα Ειδικό στοίχημα ημίχρονο/τελικό καλύτερη επίθεση κούραση νέος προπονητής νικητής διοργάνωσης Νόμιμες στοιχηματικές εταιρείες ντέρμπι ντέρμπι γοήτρου ντέρμπι μίσους ντεφορμέ προετοιμασία προϊστορία προπόνηση προπονητής πρωταθλητής σημαντική απουσία σημαντική απουσία ποδοσφαιριστή στοίχημα Champions League στοίχημα γκολ στοίχημα γρήγορο γκολ στοίχημα επόμενο γκολ τακτική τραυματισμοί τρόπος επίτευξης γκολ υπηρεσιακός προπονητής\t28-10-2018\nΕτικέτες1-X-2bet 1-Χ-2 στοίχημα τελικό αποτέλεσμα 1x2 Champions League clasico Derby Fest La Liga online στοίχημα Stoiximan αλλαγή προπονητή αποδυτήρια άσος δυνατή έδρα έδρα Ειδικό στοίχημα ημίχρονο/τελικό καλύτερη επίθεση κούραση νέος προπονητής νικητής διοργάνωσης Νόμιμες στοιχηματικές εταιρείες ντέρμπι ντέρμπι γοήτρου ντέρμπι μίσους ντεφορμέ προετοιμασία προϊστορία προπόνηση προπονητής πρωταθλητής σημαντική απουσία σημαντική απουσία ποδοσφαιριστή στοίχημα Champions League στοίχημα γκολ στοίχημα γρήγορο γκολ στοίχημα επόμενο γκολ τακτική τραυματισμοί τρόπος επίτευξης γκολ υπηρεσιακός προπονητής


Θεατρικά μονόπρακτα | Ποτέ την Κυριακή!\nCategory Archives: Θεατρικά μονόπρακτα\nPosted on 17 Μαΐου 2016 by potekuriaki\nτης Γιούλης Ρέτσα\n(ΕΣ. Σκηνή από δωμάτιο νοσοκομείου. Ένας αντρας σε κώμα στο κρεβάτι. Γύρω του μία γυναίκα και δύο νεαρές κοπέλες. Ακούγεται ο ήχος από το μηχάνημα υποστήριξης ζωτικών λειτουργιών. Ακούγεται η φωνή του άντρα ηχογραφημένη.)\nΚαθόμασταν όλοι μαζί όπως πάντα μπροστά από την οθόνη.Γελούσαμε. Όπως τις Κυριακές. Κλαίνε.\nΕγώ αραχτός στο κρεβάτι . Αστειευόμασταν. Η γυναίκα μου στην πολυθρόνα. Θλίβονται. Οι κόρες μου στο πάτωμα. Στο χαλί.\nΑγωνία… Η αιώνια αγωνία της γυναίκας μου να μη λερωθεί το χαλί. Δεν ήταν ακριβό, είχε συναισθηματική αξία. Για τη γυναίκα μου όλα έχουν συναισθηματική αξία.\nΠολλές φορές όταν ερχόντουσαν εκείνες οι σπάνιες στιγμές σιωπής από όλους, ένιωθα περήφανος. Έβλεπα τον εαυτό μου να μας κοιτάει από πάνω. Να βγαίνει από το σώμα μου και να ίπταται πάνω απ’τα κεφάλια μας. Έχω κάνει φαλάκρα και μία όμορφη οικογένεια. Σήμερα δεν είμαι όμορφος. Δεν μου πάει το άσπρο.Μετά ένας ήχος θα με γυρνούσε πίσω. Πάλι μαλακίες έχει η τηλεόραση. Μία κόρνα από τον δρόμο, τσιριχτή κι εφιαλτική. Το σπαστικό κουδούνισμα ενός ξυπνητηριού. Μπι-μπι-μπι-μπιιιιιιιιπ. Τι μανία κι αυτή! Ακύρωνε τα ξυπνητήρια σου χριστιανή μου, είναι δυνατόν να τσιγκαλοχτυπάνε όλη μέρα;! Μπι-μπι-μπι-μπιιιιιιιιπ.\n(Ακούγεται ο ήχος από το μηχάνημα υποστήριξης ζωτικών λειτουργιών.)\nΠόσο θέλω ένα τσιγάρο. Λες να σηκωθώ; Ποιός σηκώνεται τώρα… Πώς σηκώνεται…Πώς σηκώνεσαι τώρα; Είχα σηκωθεί για να πάω δουλειά.. Έπρεπε να είχα βαρεθεί. Είχε πολύ ζέστη κι όμως φυσούσε. Ο καιρός ήταν ένα γιγάντιο πιστολάκι. Πολύ κίνηση τέτοια ωρα. Παλιά τέτοια ώρα όλοι γυρνούσαν απ’τα μπάνια τους, τώρα πια όλοι γυρνάνε απ’τις δουλειές τους. Πουθενά διαβάσεις. Βρισίδια. Κόρνες. Μπιιιιιιιιιιπ!\nΜα κοίτα τι ήσυχα που είναι τα κορίτσια μου! Και να σκεφτείς ότι μικρές ήταν ζιζάνια. Σαν κουτάβια στα πόδια μας. Δεν μας αφήναν σε ησυχία. Κάθε Κυριακή τρώγαμε στης μάνας μου και στην επιστροφή κάναμε στάση στο Λούνα Παρκ για μαλλί της γριάς. Πάντα κλέβαμε ο ένας απ΄του άλλου όταν δεν κοιτούσε. Συνήθως κατέληγε σε κυνηγητό. Και η γυναίκα μου να τις τρέχει πάντα από πίσω. Να τρέχει για όλα κι όμως ήταν ευτυχισμένη. Πόσο αγαπούσα το πρόσωπο της γυναίκας μου εκείνες τις Κυριακές. Ρε γυναίκα δεν αλλάζεις κανάλι; Να δούμε καμια κωμωδία αν έχει. Προτιμώ. Μόνο μην αρχίσεις πάλι να γελάς σαν την κότα. Αλλά να σου πω… νομίζω ότι το συνήθισα. Ίσως και να μ’αρέσει μη σου πω… Ίσως και να μου λείψει. Κααααα- κα- κα- κα- κα- κλα κλα κλααααα!\nΜην κλαις. Κλείσε το φως. Με χτυπάει στα μάτια. Πολύ έντονο. Μην το δυναμώνεις. Κλείστο σου λέω!\nΤι μέρα είναι σήμερα; Κυριακή; Δευτέρα; Τι σημασία έχει πια. Όλες οι μέρες ίδιες μοιάζουν. Γυναίκα φεύγω, πάω δουλειά. Ίσως αργήσω, μη με περιμένεις.Σας αγαπώ.\n(Ακούγεται ένα παρατεταμένο μπιπ από το μηχάνημα υποστήριξης ζωτικών λειτουργιών.)\nPosted in Θεατρικά μονόπρακτα | Σχολιάστε\nPosted on 23 Φεβρουαρίου 2016 by potekuriaki\nτου Πέτρου Ζήκου\nΣκυφτούλης Ευλάμπιος του Σάββα και της Κυριακής.\nΠράξη 1η: Περιμένοντας το λεωφορείο.\nΣκηνικό. Στάση λεωφορείου, το κιόσκι, ένα ρολόι. Ακούγεται το τικ – τακ συνεχώς. Δυο άτομα περιμένουν στη στάση. Ο ένας καθιστός στο παγκάκι κάτω από το κιόσκι. Βαστά στα χέρια του έγχορδο όργανο και δοκιμάζει κάποιες νότες. (Ο Βάρδος.) Ο δεύτερος πηγαινοέρχεται μπροστά του. (Σκυφτούλης Ευλάμπιος.)\nΑγαπητέ μου κύριε, περιμένετε πολύ….\n«Βαριά» Μια ζωή. «Παίζει λίγες νότες στο όργανο και τραγουδά.» Ένας αέρας σιωπηλός, βουβός σ’ έρημη χώρα. Της κόρης που πορνεύετε στα διεθνή τα φόρα\nΔεν με καταλάβατε, για το λεωφορείο σας λέω, είστε πολύ ώρα εδώ;\nΣε κατάλαβα, «τον κοιτά από πάνω ως κάτω». Με ρώτησες αν περιμένω πολύ….αυτό δε ρώτησες;\nΣωστά κύριε, αυτό σας ρώτησα, αν περιμένετε πολύ ώρα το λεωφορείο, και εσείς τι μου απαντάτε;\nΚαι εγώ τι σου απαντώ;\nΜου δίνεται μια τελείως ασαφή και περιέργως διφορούμενη απάντηση, πως περιμένετε μια ζωή. Μα επιτέλους, τι περιμένετε μια ζωή κύριε.\nΤι ζωή. «Τραγουδά» Των παραθύρων δεν περνά τη μυστική κλεισούρα. Μην τάχα θα διαταραχθεί η εθνική φαγούρα.\n«Σκασμένος στα γέλια μονολογεί.» Α! έπεσα σε τρελόοο. Μήπως ματαιοπονείτε κύριε; Τριάντα πέντε χρόνια περιμένω σ’ αυτήν την στάση, και ποτέ δεν πέρασε από εδώ καμιά ζωή. Το μόνο που είναι σίγουρο πως θα περάσει, έστω και με καθυστέρηση είναι το λεωφορείο Γ/69 Άνω γειτονιά – Κάτω κέντρο.\nΤριάντα πέντε χρόνια Άνω – Κάτω λοιπόν.\nΑκριβώς, τριάντα πέντε συναπτά έτη, Άνω – Κάτω και τανάπαλι αγαπητέ μου κύριε, με απόλυτη συνέπια παρακαλώ. Μηδέ τας Κυριακάς εξαιρουμένας.\nΌση ώρα συνομιλούν, ο χτύπος του ρολογιού δεν έχει πάψει. Τικ – τάκ, τικ – τάκ, τικ – τάκ.\n«Τον κοιτά με έκπληξη» Τι μου λες ρε άνθρωπε, μπράβο, και παρότι στηνόσουν κάθε πρωί εδώ, για τριάντα πέντε χρόνια, την ζωή δεν την συνάντησες ποτέ σου;\nΦαίνεται πως δεν ήταν η ώρα της για να περάσει από ‘δω.\n«Μελαγχολικά» Σωστά, δεν ήταν η ώρα της, ίσως να μην ήταν και ο δρόμος της θα συμπλήρωνα εγώ. «Τραγουδά.» Ρουφιάνοι, χαφιέδες – άνεργοι – μείναν’ σ’ αυτή τη χώρα. Αφού δεν έχουμε φωνή – τι θες ν’ ακούσουν τώρα.\nΩ’ αγαπητέ μου κύριε, οποία παράληψης, συνομιλούμε τόσην ώραν και δεν σας συστήθηκα. Σκυφτούλης Ευλάμπιος του Σάββα και της Κυριακής. Τμηματάρχης Β’ με τεσσαράκοντα έτη υπηρεσίας ανελλιπώς.\nΟρθόν, «Χαμηλόφωνα.» Και ολίγον αδιάφορο. «Πιάνει ένα ταξίμι.» Ένας αέρας σιωπηλός, γράφει την ιστορία. Στην έρημη τη φάμπρικα, στη θλιβερή πορεία.\nΔεν ενθυμούμαι να μου είπατε το ονοματάκι σας.\nΑς αρκεστούμε στο Βάρδος που τα κάνει σούμα όλα. Μας καλύπτει ως προς το, είσαι ο και λέγεσαι, δηλώνει και το επάγγελμα άμα λάχει.\nΏστε μουσικός, καλλιτέχνης. Μα βέβαια, άλλωστε γιατί θα το παίζατε το όργανο, έπρεπε να το είχα καταλάβει.\n«Τραγουδά.» Στα κούφια τα πρωτοκόλλα, και στα χοντρά βιβλία. Τελάλης είναι πλανερός στη λάθος προσδοκία.\nΚαι εσείς όλα τα χρόνια σας εδώ; Σας ερωτώ διότι δεν σας ενθυμούμαι.\nΓενικά, πότε εδώ, πότε παρακάτω, όπου το φέρνει η ανάγκη. «Τραγουδά.» Ρουφιάνοι, χαφιέδες – άνεργοι – μείναν’ σ’ αυτή τη χώρα. Αφού δεν έχουμε φωνή – τι θες ν’ ακούσουν τώρα.\nΕργάζεστε και τα Κυριακάς βλέπω, εύγε σας αγαπητέ μου κύριε Βάρδε. Ξέρετε πως αν δεν αποδεχθούμε όλοι την νέα τάξη πραγμάτων, πολύ δε περισσότερο, αν δεν συμπράξομε προκειμένου να βελτιωθεί ανταγωνιστικότητα, πως θα πάει μπροστά αυτός ο τόπος.\nΟ χτύπος του ρολογιού δεν έχει πάψει. Τικ – τάκ, τικ – τάκ, τικ – τάκ.\n«Τραγουδά.» Ένας αέρας αχαμνός, χαμένος μες στ αρχεία. Δεν σπρώχνει άλλο το πανί, δεν κάνει για ταξίδια «Φαλτσάρει και βρίζει»…Φτου που να πάρει.\n«Κοιτώντας στον ορίζοντα.» Μα που στα κομμάτια είναι και αυτό το λεωφορείο. Α! όλα κι όλα, θα πρέπει να καταγγελθεί το γεγονός. Νομίζω πως πρέπει να συντάξω μια αναφορά προς κάθε αρμόδια αρχή και να καταγγείλω το γεγονός. Θα πρέπει να γίνει σαφές προς όλους πως για να αποκατασταθεί η τάξης και η ομαλότητα, απαιτείτε συνέπια και εργατικότητα.\n«Τραγουδά.» Δίχως παντιέρες, θλιβερές πορείες ξεστρατίζουν. Και την ελπίδα του λαού για τ’ αύριο σκορπίζουν.\nΟ μόνος δρόμος για την ανάπτυξη είναι η ανταγωνιστικότητα. Συμφωνείτε αγαπητέ μου κύριε Βάρδε;\n«Τραγουδά.» Ρουφιάνοι, χαφιέδες – άνεργοι – μείναν’ σ’ αυτή τη χώρα. Αφού δεν έχουμε φωνή – τι θες ν’ ακούσουν τώρα.\nΓια παράδειγμα, η Κυριακάτικη εργασία, δεν πιστεύεται πως θα συμβάλει τα μάλλα στην ανάπτυξη;\n«Τραγουδά.» Ρουφιάνοι, χαφιέδες – άνεργοι – μείναν’ σ’ αυτή τη χώρα……….\nΔεν σας βλέπω να συναινείτε με τα λεγόμενα μου κύριε Βάρδε.\n«Αφήνει το έγχορδο όργανο παραδίπλα.» Σκυφτούλης είπαμε κύριος;\nΜάλιστα κύριε Βάρδε μου, Σκυφτούλης Ευλάμπιος του …..\nΚαλά, καλά, τα άλλα άστα για την ασφάλεια. Που λες Σκυφτούλη, άκου και την θεωρία του Βάρδου σχετικά με το θέμα. Το κόλπο με τη δουλειά τις Κυριακάδες, δεν είναι πως τους κόφτει να αυγατίσουν τον μπεζαχτά. Έτσι κι αλλιώς παράδες άλλους δεν έχει ο κοσμάκης. Όσους παράδες είχε, με τον έναν ή με τον άλλον τρόπο τους καθάρισαν, ορθών! Τι σκατά, με το συμπάθιο κιόλας, έχει μείνει μου λες για να του πάρουν τις Κυριακάδες που δεν μπορούν να τα πάρουν τις άλλες ημέρες. Εκείνο που θέλουν, είναι αφού του αδειάσανε την τσέπη, τώρα να του αδειάσουν το μυαλό.\nΟ χτύπος του ρολογιού συνεχίζει. Τικ – τάκ, τικ – τάκ, τικ – τάκ.\nΑν και στο λόγο σας κύριε Βάρδε μου, διακρίνω ψήγματα ανατρεπτικών τάσεων, ομολογώ πως μου έχετε εξάψει το ενδιαφέρον, λοιπόν για συνεχίστε.\nΆλλο η δουλειά ως εργασία Σκυφτούλη, και άλλο πράγμα η δουλειά ως δουλεία. Η δεύτερη περίπτωση σειμένει υποταγή, τούτος είναι και ο στόχος τους. Κατάλαβες Σκυφτούλη;\n«Με φανερή ανακούφιση.» Κύριε Βάρδε μου έρχεται το λεωφορείο, δεν σηκώνεστε;\nΌχι….Θα κάτσω εδώ να παίξω ένα τραγούδι, και που ξέρεις στο μεταξύ ίσως περάσει από εδώ και η ζωή.\nΛέτε πως θα παραμείνετε εκτός παραγωγικής διαδικασία αυτήν την Κυριακή;\nΚαι αυτήν και την άλλην, δεν φεύγω από εδώ αν δεν ανταμώσω τη ζωή ρε γαμότο. Άντε Σκυφτούλη ανέβα εσύ, εγώ θα μείνω πίσω. Άντε μωρέ και θα σου φύγει το λεωφορείο.\nΟ χτύπος του ρολογιού έχει πάψει, απόλυτη σιωπή. Ο Σκυφτούλης παραμένει στη θέση του.\nΌχι…Τώρα το βρήκα. Λέω να κάτσω δίπλα σου και να περιμένω μπας και περάσει η ζωή που λέγαμε.\nΟ Βάρδος ξεκινά να παίζει το όργανο. Πιάνει το τραγούδι. Ο Σκυφτούλης Ευλάμπιος του Σάββα και της Κυριακής, δειλά αρχίζει να του κρατά το ίσο…..\nΈνας αέρας σιωπηλός, βουβός σ’ έρημη χώρα.\nΣτης κόρης που πορνεύετε στα διεθνή τα φόρα.\nΤων παραθύρων δεν περνά τη μυστική κλεισούρα.\nΜην τάχα θα διαταραχθεί η εθνική φαγούρα.\nΡουφιάνοι, χαφιέδες – άνεργοι – μείναν’ σ’ αυτή τη χώρα\nΑφού δεν έχουμε φωνή – τι θες ν’ ακούσουν τώρα.\nΈνας αέρας σιωπηλός, γράφει την ιστορία.\nΣτην έρημη τη φάμπρικα, στη θλιβερή πορεία.\nΣτα κούφια τα πρωτοκόλλα, και στα χοντρά βιβλία.\nΤελάλης είναι πλανερός, στη λάθος προσδοκία.\nΈνας αέρας αχαμνός, χαμένος μες στ αρχεία.\nΔεν σπρώχνει άλλο το πανί, δεν κάνει για ταξίδια\nΔίχως παντιέρες, θλιβερές πορείες ξεστρατίζουν.\nΚαι την ελπίδα του λαού για τ’ αύριο σκορπίζουν.\nΜη ‘διαγράφετε’ την Κυριακή, κ. Υπουργέ\nPosted on 17 Φεβρουαρίου 2016 by potekuriaki\nτης Αδαμαντίας Τριάρχη-Μακρυγιάννη\nΚυριακή. Παιδάκι. Του δασκάλου πάψη·\nγλύκα του σπιτιού. Ζωούλα στ’ ακρογιάλι…\nΚωστής Παλαμάς (Αποσπασματικά)\nΕίναι, ίσως, η πιο πρωτότυπη επίσκεψη σε γραφείο Έλληνα Υπουργού. Έχουν προηγηθεί τηλεφωνήματα. Νεαρή δασκάλα παρακαλεί να δεχθεί ο Υπουργός Εργασίας δέκα μαθητές και μαθήτριες του δημόσιου δημοτικού σχολείου της. Θέλουν να του εκθέσουν τις απόψεις τους, με συντομία, σχετικά με την κυριακάτικη εργασία όλο το χρόνο.\n-Μα και τα παιδιά του Δημοτικού θα υποβάλλουν αιτήματα στους Υπουργούς; Ήταν όμως τόσο ευγενική η επιμονή της δασκάλας…\nΔευτέρα πρωί, ώρα 11, τα παιδιά, από τις τελευταίες τάξεις, πλησιάζουν τον Υπουργό.\nΥπουργός: Καθήστε… Πώς πάνε τα μαθήματα;\nΔάφνη: Σχετικά καλά, κ. Υπουργέ. Περιόρισαν τα προβλήματα οι δάσκαλοι και οι δασκάλες μας.\nΥπουργός: Γιατί θελήσατε να μου μιλήσετε για ένα εξωσχολικό ζήτημα;\nΝίκος: Η κατάργηση της κυριακάτικης αργίας έχει σχέση και με τη συμπεριφορά μας στο σχολείο.\nΥπουργός: Περίεργο… Τι εννοείτε;\nΝικηφόρος: Η κυριακάτικη εργασία θα κουράσει περισσότερο τους γονείς μας. Μία ημέρα που μέχρι τώρα βρίσκονταν στο σπίτι να ανασάνουν, προτείνετε να μην την έχουν.\nΝίκη: Και βλέποντας πιο κουρασμένους τους γονείς μας, θα πηγαίνουμε με στενοχώρια στο σχολείο.\nΥπουργός (προς τη δασκάλα): Τι γνώμη έχετε;\nΔασκάλα: Είναι γεγονός ότι τα οικογενειακά προβλήματα αντανακλούν στην απόδοση των παιδιών.\nΥπουργός: Παιδιά, υπάρχει ανάγκη να ανοίγουν τα καταστήματα και τις Κυριακές. Πρέπει να δώσουμε χρόνο, ευκαιρίες στους αγοραστές. Η ηλικία σας δεν επιτρέπει να σας πω περισσότερα…\nΒασίλης: Ξέρουμε αρκετά πράγματα, κ.Υπουργέ!\nΥπουργός: Όπως θα ξέρετε και ότι οι γονείς σας θα έχουν ρεπό μία άλλη ημέρα της εβδομάδας.\nΝίκος: Ευτυχώς, τώρα βρήκαν δουλειά οι γονείς μου. Ίσως όμως, να μην παίρνουν ρεπό την ίδια μέρα. Ή, να παρανομούν οι εργοδότες και να μην τους το δίνουν… Όχι μόνο δεν θα μπορούν οι εργαζόμενοι να κουβεντιάσουν ήρεμοι για τα ζητήματα του σπιτιού, αλλά και δεν θα είμαστε όλοι μαζί. Εμείς θα είμαστε στο σχολείο…\nΝαταλία: Κύριε Υπουργέ, θα αλλάξει η ζωή μας. Περιμένουμε την Κυριακή. Για μια βόλτα με τους γονείς μας. Μόνοι μας δεν μπορούμε να πάμε. Κάποτε παρακολουθούμε μια παιδική παράσταση. Το μεσημέρι τρώμε όλοι μαζί. Τη Δευτέρα, ξεκούραστοι, αρχίζουμε την εβδομάδα. Αυτές τις χαρές θα τις χάσουμε με την κυριακάτικη εργασία. Σας παρακαλούμε, κ.Υπουργέ, αφήστε ήρεμους τους γονείς μας την Κυριακή!\nΥπουργός: Σας καταλαβαίνω. Μα, προσπαθήστε να με καταλάβετε κι εσείς… Πρέπει να διευκολύνουμε τον κόσμο για τις αγορές του. Αν έχουν δουλειά τα μαγαζιά, θα έχουν δουλειά και οι γονείς σας. Περνάμε πολύ δύσκολες ημέρες.\nΔήμητρα: Με συγχωρείτε. Πιστεύω όμως, ότι όποιοι θέλουν να ψωνίσουν, οπωσδήποτε θα κατεβούν στην αγορά μιαν άλλη μέρα. Η Κυριακή δεν θα τους κάνει να ψωνίσουν περισσότερα πράγματα.\nΠέτρος: Συμφωνούμε με τη Δήμητρα.\nΜαρία: Και δεν μου αρέσει καθόλου κ.Υπουργέ, να βλέπω στην τηλεόραση τις καλοντυμένες κυρίες, που μάλλον δεν εργάζονται, να αγοράζουν διάφορα την Κυριακή. Δεν λυπούνται τους εργαζόμενους.\nΥπουργός: Για πέστε μου, παιδιά. Έχετε κάνει σχέδια για το μελλοντικό σας επάγγελμα;\nΠέτρος: Εγώ επιθυμώ να γίνω γιατρός.\nΦρόσω: Μου αρέσει η Σχολή Καλών Τεχνών.\nΥπουργός: Βλέπω τους περισσότερους σιωπηλούς. Σωστά, είναι νωρίς ακόμα.\nΔάφνη: Όχι για μένα, κ.Υπουργέ. Ονειρεύομαι να γίνω πολιτικός, αλλά όπως ήταν ένας σπουδαίος πρωθυπουργός, στη Γαλλία, πριν από τον πόλεμο. Θέλω να βοηθήσω τους εργαζόμενους, να ζήσουν καλύτερα από μας. Όπως εκείνος, θέλω να βλέπω, από το παράθυρό μου, τις Κυριακές, γονείς με τα παιδιά τους, με τα κυριακάτικα ρούχα τους, να πηγαίνουν περίπατο… Χαρούμενους όλους.\nΥπουργός (προς τη δασκάλα): Μα ξέρει και για τον Λέοντα Μπλούμ, ένα δωδεκάχρονο παιδί;\nΝικηφόρος: Η Δάφνη διαβάζει τα πάντα…\nΥπουργός (προς τη Δάφνη): Μπράβο, παιδί μου! Και σου εύχομαι κάθε πρόοδο. Κι εγώ όμως θα ήθελα να βλέπω ωραίες εικόνες της Κυριακής. Αλλά η πολιτική είναι σκληρή, παιδιά. Πρέπει να βρίσκει κάθε τρόπο, που θα φέρει χρήμα στον τόπο. Αυτά προσπαθούμε.\nΝικηφόρος: Καταλαβαίνουμε. Αλλά η δασκάλα μας πιστεύει ότι το χρήμα έρχεται δεύτερο. Το κύριο είναι η ψυχή μας. Κουρασμένοι και απογοητευμένοι υπάλληλοι θα κάνουν καλά τη δουλειά τους; Σας παρακαλούμε πολύ, να μη βλέπετε μόνο τα μαγαζιά. Για το καλό όλων! Σκεφτείτε κι εμάς. Δεν έχουμε ανάγκη μόνο από λεφτά. Πρέπει την Κυριακή να έχουμε τους γονείς μας. Είναι υπερβολικό; Είναι βλαβερό, κύριε Υπουργέ;\nΤα παιδιά ευχαριστούν. Κοιτάζουν στα μάτια τον Υπουργό. Έχει την ηλικία του πατέρα τους, αλλά όχι το κουρασμένο πρόσωπο και τα απλά ρούχα του.\nΟ εκπρόσωπος της νέας κυβέρνησης τους σφίγγει το χέρι συλλογισμένος. Με ένα χαμόγελο. Πικρό χαμόγελο…\nΜπορούν τα παιδιά να ελπίζουν;


ADVENDURE - Swiss Peaks, Tor des Geants: Έλληνες τερματίζουν τους πιο δύσκολους αγώνες βουνού στον κόσμο!\nΑπό\tΤάκης Τσογκαράκης 15 Σεπ 2018\nΦωτό: Μ. Παπαδόπόυλος\nΌταν πρώτοι εδώ στο Advendure είχαμε αναφέρει την δημιουργία ενός αγώνα 360 χιλιομέτρων στις Άλπεις, ήμασταν σίγουροι ότι δεν αφήναμε ασυγκίνητους τους έλληνες ultra trailers. Μάλιστα σε γενικές γραμμές ξέραμε και ποιοι θα ήταν αφού τους γνωρίζουμε ως «συνήθεις ύποπτους» τέτοιων δύσκολων εγχειρημάτων που αρέσκονται στα μεγάλα και δύσκολα! H ομάδα λοιπόν σχηματίσθηκε από τους Μιχάλη Παπαδόπουλο ο οποίος εκτός από το να αποτελεί τεχνικός διευθυντής σε μεγάλους αγώνες βουνού, του αρέσει εξίσου (ή και ακόμα περισσότερο) να τους τρέχει κιόλας, τον Γιάννη Ιωάννου ο οποίος τα τελευταία χρόνια έχει αποκτήσει εμπειρία σε τέτοιου είδους αγώνες, τον πολύπειρο Βασίλη Σιαρλίδη ο οποίος άλλωστε τερμάτισε και Tor des Geants (εκτός από τις πολλές συμμετοχές σε ultra trails) και τον ακόμη πιο έμπειρο Δημήτρη Ζιαμπάρα με πολλές συμμετοχές σε αγώνες υπεραποστάσεων τόσο βουνού όσο και ασφάλτου. Οι τρεις τα κατάφεραν: ο Βασίλης Σιαρλίδης μετά από 139 ώρες και 30 λεπτά, ο Γιάννης Ιωάννου μετά από 146 ώρες και 35 λεπτά και ο Μιχάλης Παπαδόπουλος μετά από 147 ώρες και 19 λεπτά! Ο Δημήτρης Ζιαμπάρας δυστυχώς ήταν ο μόνος της παρέας ο οποίος δεν κατάφερε να ολοκληρώσει τον αγώνα. Ο Μιχάλης Παπαδόπουλος εξέφρασε κάποια παράπονα από την διοργάνωση του αγώνα αλλά θα περιμένουμε το report του που όπως πάντα αναμένεται με μεγάλο ενδιαφέρον για να μάθουμε και εμείς περισσότερα για τον Swiss Peaks!\nΠαπαδόπουλος, Ιωάννου, Ζιαμπάρας και Σιαρλίδης πριν την εκκίνηση του TdG | Φωτό: Μ.Παπαδόπουλος\nΥψομετρική: 26.500 D+\nΗμερομηνία: 2 – 9 Σεπτεμβρίου 2018\nΦωτό: Stefano Jeantet, TdG\nΟ Tor des Geants από την άλλη ήταν πια μια γνωστή περίπτωση. Στόχος και διακαής πόθος δεκάδων ελλήνων ultra trailers, είναι ένας αγώνας που προφανώς απευθύνεται σε λίγους. Τα 340 χιλιόμετρα και 31.000μ θετικής υψομετρικής στην κοιλάδα της Αόστα είναι ικανά να λυγίσουν τον οποιονδήποτε. Για τον αγώνα έχουμε αναφερθεί και με το παραπάνω και μπορείτε να διαβάσετε και το φετινό αφιέρωμα για να πάρετε και εσείς μια ελάχιστη γεύση από αυτό που έζησαν οι έξι έλληνες φίλοι που φέτος αναμετρήθηκαν με τους Γίγαντες. Τρεις από αυτούς τα κατάφεραν! Ο Χρήστος Κατσιρόπουλος, ο οποίος εκτός από πολύ καλός φίλος είναι και συνεργάτης του Advendure κάνοντας έναν εκπληκτικό αγώνα κατάφερε να τερματίσει μετά από 126 ώρες και 30 λεπτά! Επιστέγασμα των προσπαθειών, της επιμονής και της συστηματικής βελτίωσής του όλα αυτά τα χρόνια! Τον Χρήστο ακολούθησε ο Νίκος Γεωργουλόπουλος, άλλος ένας πολύπειρος ultra trailer με τερματισμούς σε αγώνες όπως 4K Alpine Endurance Trail Valle D'aosta (το «αντίπαλον» δέος του TDG), Andorra Ultra Trail και βέβαια σε κάποιους … «μικρούς» ελληνικούς όπως VFUT, ROUT κλπ! Ο Νίκος τερμάτισε μετά από 135 ώρες και 20 λεπτά. Ο 3ος κατά σειρά έλληνας που κατάφερε να τερματίσει ήταν ο Παναγιώτης Μαστροπέρρος με μεγάλη εμπειρία τόσο σε αγώνες βουνού (UTMB 2017, ROUT 2017 – 2016 μεταξύ άλλων) όσο και ασφάλτου αφού έχει τερματίσει δύο φορές το Σπάρταθλον! Ο Παναγιώτης τερμάτισε μετά από 139 ώρες και 4 λεπτά!\nΔεν είναι λιγότερο Γίγαντες όμως και αυτοί που δεν τα κατάφεραν φέτος. Μιλάμε για τους Γιάννη Γκερλέ ο οποίος έφτασε στην «πηγή» μέχρι το 287o χιλιόμετρο, τον Ηλία Σπυριδόπουλο ο οποίος άφησε για λίγο την τσάπα καθαρισμού της διαδρομής του ROUT για να φτάσει μέχρι το 206ο χιλιόμετρο και να τον προδώσει το γόνατό του, και τον Γιάννη Αγγελόπουλο ο οποίος έφτασε μέχρι το 106ο χιλιόμετρο.\nΠολλά συγχαρητήρια σε όλους και καλή αποκατάσταση!


Η σκοτεινή πλευρά της απώλειας βάρους για την οποία κανείς δε μιλάει | Jenny.gr\nΗ σκοτεινή πλευρά της απώλειας βάρους για την οποία κανείς δε μιλάει\nΗ Erika Schnure είναι μια κοπέλα 29 ετών από το Σικάγο και εξομολογείται όσα βίωσε, κατά τη διάρκεια της προσπάθειας της να χάσει βάρος. Η Erika είχε υπερβολικά κιλά και δεν ήθελε να μοιάσει στη διαβητική μητέρα της. Έτσι, το Νοέμβριο του 2011, αποφάσισε να τα χάσει. Αρχικά, έχασε περίπου 20 κιλά κάνοντας απλές αλλαγές στις διατροφικές της συνήθειες, όπως μαγείρευε πιο συχνά στο σπίτι, αντί να τρώει έξω. Στη συνέχεια, η Erika άρχισε να τρέχει σε αγώνες δρόμου και όπως δήλωνε η ίδια, όταν έτρεχε ένιωθε μια ευφορία. Τον Απρίλιο του 2013, η Erika ζύγιζε περίπου 63 κιλά και διατήρησε αυτό το βάρος για περισσότερο από ένα χρόνο. Στη συνέχεια έπεσε στα 50 κιλά, όμως δεν ένιωθε ευτυχισμένη, όπως θα αναμενόταν. Στη πραγματικότητα αυτή η απώλεια την ώθησε σε κατάθλιψη. Αν και δεν είναι ακριβής η σχέση της απώλειας βάρους και της κατάθλιψης, έρευνες έχουν δείξει ότι αυτά τα δύο συνδέονται.\nΌπως έχει δηλώσει η Erika, η απώλεια βάρους είχε γίνει τόσο πολύ μέρος της ζωής της, που όταν τελικά έφτασε τον στόχο της, άρχισε να αναρωτιέται "Λοιπόν, τι κάνουμε τώρα;" Η απώλεια βάρους ήταν η ζωή της για περίπου 17 μήνες και δεν ήξερε τι να κάνει μετά την επίτευξη αυτού του σκοπού. Όλο αυτό ήταν σαν μια αποστολή για εκείνη και όταν τελείωσε, έπρεπε να ορίσει άλλον στόχο, αλλά δεν ήξερε ποιόν. Αυτό το ταξίδι την έκανε τόσο ευτυχισμένη, που ένιωσε ότι έχασε έναν φίλο. Επιπλέον, η εμμονή που είχε με τη ζυγαριά της, συνεχίστηκε και μετά την απώλεια κιλών. Όπως όμως, είναι γνωστό όσοι ζυγίζονται καθημερινά δεν έχουν ακριβώς το ίδιο βάρος, γεγονός που αναστάτωσε την Erika, η οποία ανέβαινε καθημερινά στη ζυγαριά. Άρχισε να σκέφτεται, ότι είχε δουλέψει τόσο σκληρά για να πετύχει τον στόχο της, που τη στιγμή που πήρε έστω και μισό κιλό, σκέφτηκε ότι θα ξεφύγει πάλι και θα παχύνει.\nΌμως, εκτός από όλες αυτές τις φοβίες, η Erika αντιμετώπισε και άλλα προβλήματα, όσο αφορά την εξωτερική της εμφάνιση. Το δέρμα της χαλάρωσε αρκετά, κυρίως στη κοιλιά και στα μπράτσα. Μπορεί εξαιτίας του τζόκινγκ, να έχει γυμνασμένα πόδια, αλλά το υπόλοιπο σώμα της είναι χαλαρό. Έφτασε σε σημείο να μη μπορεί να φορέσει ούτε μπικίνι και μαζί με όλα αυτά, είχε να αντιμετωπίσει και τα αρνητικά σχόλια του κόσμου. Παρ όλες τις δυσκολίες, εκείνη μπόρεσε να ξεπεράσει τις αρνητικές κρητικές και άρχισε να σκέφτεται, ότι ο κανένας δεν είναι τέλειος.\nΗ Erika τώρα πλέον έχει πολεμήσει την κατάθλιψη και σκέφτεται, ότι δεν θέλει να ξαναπεράσει τα ίδια. Και για να το πετύχει αυτό συνεχίζει το τζόκινγκ και έχει φίλους γύρω της που την αγαπούν και τη νοιάζονται πραγματικά.\nδιατροφικές της συνήθειες


ΚΩΔ. ΧΑΡΤΑΕΤΟΣ Α 2133 – ΦΑΣΜΑ\nΑρχική σελίδα / Προϊόντα / ΠΡΟΣΚΛΗΤΗΡΙΑ ΒΑΠΤΙΣΗΣ / ΒΑΠΤΙΣΗ / ΑΓΟΡΙ / ΑΣΤΕΡΙΑ - ΦΕΓΓΑΡΙ - ΧΑΕΤΑΕΤΟΣ / ΚΩΔ. ΧΑΡΤΑΕΤΟΣ Α 2133\nΚΩΔ. ΧΑΡΤΑΕΤΟΣ Α 2133\nΚΩΔ. ΧΑΡΤΑΕΤΟΣ Α 2133 ποσότητα\nΚΩΔ. ΑΣΤΕΡΙΑ Α 2294\nΚΩΔ. ΑΣΤΕΡΙΑ ΦΕΓΓΑΡΙ Α 1214


Έκλεισε το ψηφοδέλτιο Επικρατείας της ΝΔ - Όλα τα ονόματα | Reader.gr\nΈκλεισε το ψηφοδέλτιο Επικρατείας της ΝΔ - Όλα τα ονόματα\nΠαρ, 21/06/2019 - 17:38\nΜε πέντε βαριά ονόματα στις πρώτες πέντε και δυνητικά εκλόγιμες θέσεις ολοκληρώθηκε το ψηφοδέλτιο Επικρατείας της ΝΔ.\nΜε πέντε βαριά ονόματα στις πρώτες πέντε και δυνητικά εκλόγιμες θέσεις ολοκληρώθηκε το ψηφοδέλτιο Επικρατείας της ΝΔ, το οποίο έδωσε στη δημοσιότητα η αξιωματική αντιπολίτευση προ ολίγου.\nΣτην πρώτη θέση, ως γνωστόν, ο πρώην υπηρεσιακός πρωθυπουργός και πρόεδρος του Συμβουλίου της Επικρατείας Παναγιώτης Πικραμμένος και στη δευτερη η πρώην υπουργός Μαριέττα Γιαννάκου.\nΑκολουθεί στην τρίτη θέση ο καθηγητής Δημοσίου Δικαίου και σύμβουλος του Κυριάκου Μητσοτάκη, Γιώργος Γεραπετρίτης και έπεται στην τέταρτη θέση ο Τάκης Θεοδωρικάκος, συντονιστής Στρατηγικού Σχεδιασμού και Επικοινωνίας της ΝΔ. Για την πέμπτη και μάλλον εκλόγιμη θέση κλείδωσε το όνομα του καθηγητή Χρήστου Ταραντίλη, ενός από τους ανθρώπους που βρίσκονται κοντά στον κ. Μητσοτάκη και έχει τη θέση του γραμματέα Στρατηγικού Σχεδιασμού της ΝΔ.\nΣτην έκτη θέση είναι ο σύμβουλος του Κυριάκου Μητσοτάκη και πρόεδρος της Δράσης, Θεόδωρος Σκυλακάκης. Από εκεί και κάτω, έπεται ο η πρόεδρος της Πνευμονολογικής Εταιρείας Μίνα Γκάγκα, ο διευθυντής του κέντρου υγείας Αρεοπολης και καλύτερος οικογενειακός γιατρός της Ευρώπης για το 2019, Ανάργυρος Μαριόλης, ενώ στην 8η θέση είναι η πρώην Γενική Διευθύντρια του Ινστιτούτου Δημοκρατίας Κωνσταντίνος Καραμανλής, Κωνσταντίνα Μπότσιου.\nΑκόμα, η σύμβουλος του κ. Μητσοτάκη, Βίκυ Λοίζου, αλλά και η οινοποιός και υποψήφια ευρωβουλευτής, Μαίρη Τριανταφυλλοπούλου. Το ψηφοδέλτιο κλείνει με τον ηθοποιό Κωνσταντίνο Μαρκουλάκη, όπως έχει ανακοινωθεί εδώ και μέρες.


κορωνα γραμματα: «In the Land of Blood and Honey»\n«In the Land of Blood and Honey»: Πρόκειται για την πρώτη κινηματογραφική αποπειρα -σε σκηνοθεσία και σενάριο- της ηθοποιού Angelina Jolie.\nΟ πόλεμος της Βοσνίας οριοθετεί τον χωροχρόνο γύρω από τον οποίο εξελίσσεται η υπόθεση. Πρόκειται για την ιστορία ενός ζευγαριού, το οποίο γνωρίζεται πριν τον πόλεμο, χωρίς να γνωρίζουν ότι θα βρεθούν σε αντίπαλα στρατόπεδα. Η γυναίκα είναι μουσουλμάνα και ο άντρας Σέρβος. Πρωταγωνιστεί Zana Marjanovic και ο Goran Kostic, ενώ η πρεμιέρα στις ΗΠΑ θα πραγματοποιηθεί στις 23 Δεκεμβρίου.\nΑναρτήθηκε από κορωναγραμματα στις 7:06 μ.μ.


Χρυσή Αυγή - Τ.Ο. Ανατολικής Αττικής: Ερώτηση για την παραχώρηση του Ηρώδειου\nΦυσικά, καλλιτέχνες της ποιότητας και του κύρους του Σταμάτη Σπανουδάκη δεν χρειάζονται την κρατική στήριξη για να παράγουν πολιτισμό και να κάνουν όλη την Ελλάδα περήφανη, αλλά είναι πράγματι λυπηρό η Πολιτεία να στηρίζει (ή όχι) τους καλλιτέχνες με βάση απαράδεκτα κριτήρια.\nΕίναι ενήμερος ο Υπουργός Πολιτισμού και Αθλητισμού για το συγκεκριμένο ζήτημα; Ισχύει η συγκεκριμένη καταγγελία;\nΘα προβεί σε όλες τις απαραίτητες ενέργειες ώστε να αποκατασταθεί η αδικία αυτή εις βάρος του σπουδαίου αυτού καλλιτέχνη και να αποδοθούν οι ευθύνες σε όποιον ή όποιους προχώρησαν σε αυτήν την άδικη διάκριση;\nΘα αλλάξει ο τρόπος επιλογής για τον ποιον καλλιτέχνη θα στηρίξει ή όχι η Πολιτεία; Θα τεθεί ως βασικό κριτήριο η πραγματική προσφορά στον πολιτισμό και τις τέχνες έναντι του πόσα «ένσημα» έχει κολλήσει ο κάθε καλλιτέχνης σε οργανώσεις και κόμματα της αριστεράς και της ακροαριστεράς, όπως ισχύει σήμερα;


Αναβάλλεται η τελετή ορκωμοσίας των αποφοίτων του Μ.Π.Σ. «Τεχνολογία και Ποιότητα Επιτραπέζιας Ελιάς και Ελαιολάδου» - Messinia Live\nΑΝΑΒΟΛΗ ΤΕΛΕΤΗΣ ΟΡΚΩΜΟΣΙΑΣ – ΤΙ ΑΝΑΦΕΡΕΤΑΙ ΣΤΗ ΣΧΕΤΙΚΗ ΑΝΑΚΟΙΝΩΣΗ\nΣε συνέχεια της πρόσφατης ΚΥΑ Αριθμ. Δ1α/Γ.Π.οικ. 52204 (ΦΕΚ3914/Β/24-08-2021) ” Έκτακτα μέτρα προστασίας της δημόσιας υγείας στην Περιφερειακή Ενότητα Μεσσηνίας της Περιφέρειας Πελοποννήσου, προς αντιμετώπιση της διασποράς του κορωνοϊού COVID-19″, σας ενημερώνουμε ότι αναβάλλεται η τελετή ορκωμοσίας των αποφοίτων του Μεταπτυχιακού Προγράμματος Σπουδών «Τεχνολογία και Ποιότητα Επιτραπέζιας Ελιάς και Ελαιολάδου» του Τμήματος Επιστήμης και Τεχνολογίας Τροφίμων της Σχολής Γεωπονίας και Τροφίμων του Πανεπιστημίου Πελοποννήσου, η οποία είχε προγραμματιστεί για την Παρασκευή 27 Αυγούστου 2021 και ώρα 12:00 δια ζώσης σε υπαίθριο χώρο στις εγκαταστάσεις του Πανεπιστημίου στον Αντικάλαμο Καλαμάτας.\nRelated Items:αναβολή τελετής ορκωμοσίας, Γεώργιος Ζακυνθινός, Πανεπιστήμιο Πελοποννήσου


Online κράτηση πτήσης από Αμβούργο - για Ντέιτον τώρα από 759 € - Lufthansa\nΠτήση Αμβούργο Ντέιτον από 759 €\nΚαταπληκτικοί ναύλοι για την πτήση σας από Αμβούργο προς Ντέιτον\nΠροσπαθείτε να βρείτε προσιτές τιμές πτήσεων από Αμβούργο για Ντέιτον; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Ντέιτον DAY τον Φεβρουαρίου 2022 από 759 €.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Αμβούργο προς Ντέιτον διατίθεται με 759 €, τον Φεβρουαρίου 2022.


Η ολόσωμη φόρμα μας λύνει τα χέρια στα καθημερινά σύνολα - ubm\nΒολική, άνετη, στιλάτη, τα χαρακτηριστικά που έχει η ολόσωμη φόρμα είναι πάρα πολλά και από ρούχο που φορούσαν στην δουλειά τους κάποιοι επαγγελματίες κάποτε, τα τελευταία χρόνια έγινε fashion item. Mας λύνει τα χέρια διότι φοριέται εύκολα παντού από casual μέχρι πιο επίσημα καλέσματα και με το σωστό παπούτσι γίνεται από daily look ένα stylish βραδινό σύνολο. Οι σχεδιαστές ανέδειξαν το jumpsuit τα τελευταία χρόνια σε must have που σπάνια λείπει από τις συλλογές τους. Ειδικά τώρα το φθινόπωρο, είναι ένα κομμάτι που πραγματικά δεν πρέπει να λείπει από καμία ντουλάπα!\nΔεν χρειάζεται συνδυασμούς και ιδιαίτερη σκέψη. Συνήθως είναι σε άνετη γραμμή ενώ κολακεύει τους περισσότερους γυναικείους σωματότυπους και υπάρχει σε τεράστια ποικιλία σχεδίων, ώστε να ανακαλύψεις την αγαπημένη σου. Ας δούμε μερικούς στιλάτους φθινοπωρινούς συνδυασμούς με ολόσωμη φόρμα.\nΤο χακί χρώμα είναι απόλυτα φθινοπωρινό και σε ολόσωμη φόρμα δίνει ένα street look που μας αρέσει πολυ. Όταν ο καιρός αλλάξει φόρεσε την με αρβιλάκια ενώ τώρα με sneakers δείχνει τέλεια.\nΕνα κάλεσμα αυτή την εποχή σε γάμο ή βάφτιση θέλει μία ολοσωμη φόρμα σε pastel απο΄χρωση που θα δώσει chic look στην εμφάνιση σου.\nΤα εξώραφα που ήταν trend στα 90s έχουν κάνει δυναμικό comeback και βεβαίως δεν θα έλειπαν από τις ολόσωμες φόρμες που τους δίνουν ένα cargo style.\nOι γήινες αποχρώσεις στην ολόσωμη φόρμα τις δίνουν μία σοφιστικέ εικόνα και την κάνουν κομμάτι για όλη την ημέρα που έχει άνεση και στιλ.\nΗ λευκή ολόσωμη φόρμα συνδυάζεται με μαρινιέρα αντί για jacket και μπαλαρίνες σε ένα weekend look.\nΣυνδύασε την ολόσωμη φόρμα με loafers και δώσει masculine στοιχεία στο ντύσιμο σου.\nΤα desert boots είναι επίσης τέλεια για να συνδυάσεις τώρα τις ολόσωμες φόρμες σου.\nΤα χρυσά κοσμήματα και τα διακριτικά boem συνδυάζονται με μία ολοσωμη φόρμα τώρα σε φθινοπωρινά outfits.\nΑν η ολόσωμη φόρμα σου έχει ζώνη μπορείς να την αφαιρέσεις σε κάποιες περιστάσεις και να προσθέσει μία αλυσίδα για διαφορετικό ύφος.\nΈχειΔημοσιευτεί 2021-09-15 21:02:21 ,\nΠροηγούμενο Άρθρο\tHollywood Report | Τα backstage στιγμιότυπα από το Met Gala & η εμφάνιση… |\nΕπόμενο Άρθρο\tΌλα Όσα Μπορείτε να Αποθηκεύσετε Πίσω από μια Πόρτα!


Η τελετή εγκαινίων του ΙΝ του Αγίου Παϊσιου - Pelop.gr\nΗ τελετή εγκαινίων του ΙΝ του Αγίου Παϊσιου\nΤον δεύτερο Ναό, αφιερωμένο στον Όσιο Παίσιο τον Αγιορείτη, εγκαινίασε ο Μητροπολίτης Πατρών Χρυσόστομος, την περασμένη Παρασκευή. Ο Ναός βρίσκεται στο χωριό Άγιος Δημήτριος Τριταίας Αχαΐας, από την ευσεβή οικογένεια Παναγιώτου Ζαχαρόπουλου και άλλους δωρητές.\nΣύμφωνα με ανακοίνωση της Μητρόπολης Πατρών: Η Ιερά τελετή των Εγκαινίων και η πρώτη Θεία Λειτουργία, ετελέσθησαν από τον Σεβασμιότατο Μητροπολίτη Πατρών κ.κ. Χρυσόστομο σέ κλίμα βαθιάς συγκινήσεως και με την συμμετοχή πλήθους πιστών. Στις ιερές λατρευτικές τελετές, μετείχε και ο νέος Δήμαρχος Ερυμάνθου κ. Θεόδωρος Μπαρής. Ο Σεβασμιότατος μίλησε για την μεγάλη ευεργεσία τού Θεού πηρός τούς ανθρώπους, να έχομε τούς Αγίους πρεσβευτάς και μεσίτας πηρός Αυτόν και εν προκειμένω τού Οσίου Παϊσίου, ο οποίος ήστραψεν ως φωστήρ παμφαής εν εσχάτοις τοίς έτεσι καί προέτρεψε εις αγίαν καί ενάρετον βιοτήν καί πολιτείαν, ώστε νά επιτύχωμε τόν αγιασμόν καί τήν σωτηρίαν. Επίσης, επήνεσε τήν ευσέβεια τών κτητόρων τού Ιερού Ναού.\nΣτο τέλος τής Θείας Λειτουργίας, ο Σεβασμιώτατος προεχείρισε Πρωτοπρεσβύτερον τόν ευλαβέστατον Ιερέα π. Νικόλαο Ζαχαρόπουλο, Εφημέριο Κυπαρισσίου καί Αγίου Δημητρίου Τριταίας, ο οποίος επί τέσσερες περίπου δεκαετίες, υπηρετεί ευόρκως το Ιερό Θυσιαστήριο και διακονεί τον Λαό τού Θεού.